open-index/open-wikipedia-markdown huggingface dataset:
ల్యాప్‌టాప్

thumb|300px|IBM vari ల్యాప్‌టాప్
**ల్యాప్‌టాప్** అనేది సులభంగా తీసుకెళ్లగల ఒక కంప్యూటర్. దీని వినియోగదారు ల్యాప్‌టాప్‌ను దాని కీలు వద్ద మడచి వెంట తీసుకెళ్లవచ్చు. ల్యాప్‌టాప్ ప్రధానంగా ఈ ప్రత్యేక కారణంతో సృష్టించబడింది. కంప్యూటర్‌కి సంబంధించిన ముఖ్యమైన భాగాలన్నింటిని చిన్న పరిమాణంలో చేసి పుస్తకం వంటి రూపంలోకి ఇమడ్చగలిగారు. పుస్తకం యొక్క అట్టను పైకి లేపినట్టుగా దీని యొక్క తెరను మనం పైకి లేపి వాడుకోవచ్చు. ఆధునిక ల్యాప్‌టాప్ అంతర్నిర్మిత రీఛార్జిబుల్ బ్యాటరీని కలిగి ఉంటుంది. ల్యాప్‌టాఫ్‌కి రీఛార్జిబుల్ బ్యాటరీ ఉంటుంది కనుక కరెంటు పోయినప్పుడు కూడా వాడుకోవచ్చు. అయితే ఛార్జింగ్ తగ్గినప్పుడు మళ్ళీ ఛార్జింగ్ పెట్టుకొనుటకు ఛార్జర్‌ను కూడా వెంట ఉంచుకోవాలి.

ల్యాప్‌టాప్‌లో ఒక కంప్యూటర్‌కు ఉండే అన్ని సౌకర్యాలు ఉంటాయి:
* కంప్యూటర్ మానిటర్ ఉంటుంది.
* ల్యాప్‌టాప్‌లో కంప్యూటర్ కీబోర్డ్ సౌకర్యం ఉంటుంది.
* టచ్‌ప్యాడ్ రూపంలో మౌస్ సౌకర్యం ఉంటుంది.
* మౌత్, స్పీకర్లు ఉంటాయి.
* ఆధునిక ల్యాప్‌టాప్‌లలో వెబ్‌క్యామ్‌‌ ఉంటుంది.
* బ్లూటూత్, వైఫై సౌకర్యం ఉంటుంది.
* సిడి ప్లేయర్ సౌకర్యం ఉంటుంది.

ల్యాప్‌టాప్‌లకు ఇలాంటి ప్రయోజనాలు ఉన్నాయి:
* ల్యాప్‌టాప్‌ను ఇంటి నుంచి కార్యాలయానికి, కార్యాలయం నుంచి ఇంటికి సులభంగా తీసుకెళ్లవచ్చు.
* వీటిని డెస్క్‌టాప్ కంప్యూటర్ కంటే చిన్న స్థలంలో ఉపయోగించవచ్చు.
* దీనిని మనం ఎక్కడికైనా వెళ్ళేటప్పుడు మనతోనే భద్రంగా ఉంచుకోవచ్చు.

ల్యాప్‌టాప్‌ యొక్క ప్రతికూలతలు:
* ధర ఎక్కువ
* సులభంగా దొంగిలించబడవచ్చు
* ల్యాప్‌టాప్ కారులో ఉపయోగించవచ్చు, ఫలితంగా అపసవ్య డ్రైవింగ్ జరుగుతుంది
* ల్యాప్‌టాప్‌ను తరచుగా కదిలిస్తుండటం వలన, లేదా ప్రయాణాలలో కుదుపుల వలన త్వరగా పాడైపోవచ్చు లేదా మరమ్మతులకు గురికావచ్చు.
* కొన్ని ల్యాప్‌టాప్‌లు సాధారణంగా తక్కువ సాంకేతిక లక్షణాలను కలిగి ఉంటాయి, తక్కువ ధరలలో లభిస్తాయి.
* గేమింగ్, వీడియో ఎడిటింగ్ లేదా గ్రాఫిక్ డిజైన్ వంటి భారీ పనులలో డెస్క్‌టాప్ కంప్యూటర్ల కంటే ఇవి చాలా నెమ్మదిగా ఉంటాయి.

## మూలాలు

వర్గం:ల్యాప్‌టాప్‌లు
పరిపాలన

**పరిపాలన,** అనే దానికి నిర్వచనం, ఏదేని నియమాలు లేదా నిబంధనలను సృష్టించి, లేదా ఉన్న వాటిని అమలు చేసే బాధ్యత కలిగిన వ్యక్తుల సమూహాం, ముఖ్యమైన పనులను పూర్తి చేసే నాయకత్వ స్థానాల్లో ఉన్నవారిని సూచిస్తుంది.ఏదేని ఒక ప్రాంతం, దేశం, రాష్ట్రం పరిపాలన విధులు, బాధ్యతలు లేదా నియమాలను నిర్వహించే మంత్రులు, అధికారులు వ్యవస్థ తీసుకునే చర్యలుగా నిర్వచించబడింది. ఒక లక్ష్యాన్ని సాధించే దిశగా ప్రజలను నడిపించే నిర్వహణ చర్య పరిపాలన కిందకు వస్తుంది.పరిపాలన ఎక్కడనుండైతే సాగిస్తారో ఆ ప్రాంతం లేదా ప్రదేశాన్ని పరిపాలనా కేంద్రం అని అంటారు.

## కొన్ని ఉదాహరణలు
* యునైటెడ్ స్టేట్స్ అధ్యక్షుడు, అతనికి మద్దతుగా అతను నియమించిన వ్యక్తులుతో కూడిన సముదాయం
* పాఠశాలలో అధ్యాపకులు, సిబ్బందిని నిర్వహించడం, పాఠశాల వ్యవస్థ నియమాలను ఉపయోగించడం.
## కొన్ని సంస్థల పరిపాలనా విభాగాలు నిర్వహణ
* పరిపాలన (ప్రభుత్వం), దీనిని ప్రభుత్వం లేదా నిర్వహణ సంస్థ నియంత్రిస్తుంది
* అకాడెమిక్ అడ్మినిస్ట్రేషన్, సంస్థ  నిర్వహణ, పర్యవేక్షణకు బాధ్యత వహించే విద్యా సంస్థ శాఖ
* ఆర్ట్స్ అడ్మినిస్ట్రేషన్, ఆర్ట్ ఆర్గనైజేషన్ చుట్టూ వ్యాపార కార్యకలాపాలకు సంబంధించిన క్షేత్రం
* వ్యాపార పరిపాలన, వ్యాపార కార్యకలాపాల పనితీరును పర్వేక్షించే నిర్వహణ
* బ్యాచిలర్ ఆఫ్ బిజినెస్ అడ్మినిస్ట్రేషన్, కామర్స్, బిజినెస్ అడ్మినిస్ట్రేషన్లో బ్యాచిలర్ డిగ్రీ
* మాస్టర్ ఆఫ్ బిజినెస్ అడ్మినిస్ట్రేషన్, బిజినెస్ అడ్మినిస్ట్రేషన్‌లో మాస్టర్స్ డిగ్రీ
* డాక్టర్ ఆఫ్ బిజినెస్ అడ్మినిస్ట్రేషన్, డాక్టోరల్ డిగ్రీ
* కేంద్ర పరిపాలన, ఒక సంస్థ యొక్క అత్యున్నత పరిపాలనా విభాగం
* ఇంజనీరింగ్ పరిపాలన, ఇంజనీరింగ్ శాఖ
* హెల్త్ అడ్మినిస్ట్రేషన్, ప్రజారోగ్య వ్యవస్థలు, ఆస్పత్రులు, ఆసుపత్రి నెట్‌వర్క్‌ల నాయకత్వం, నిర్వహణ, పరిపాలనకు సంబంధించిన రంగం
* సైనిక పరిపాలన, సాయుధ దళాల నిర్వహణలో సైనిక సేవలు ఉపయోగించే పద్ధతులు, వ్యవస్థలు
* ప్రజా పరిపాలన, ప్రభుత్వ విధానం పురోగతి, అమలు లేదా ప్రజా కార్యక్రమాల నిర్వహణ
* పబ్లిక్ అడ్మినిస్ట్రేషన్ బ్యాచిలర్, పబ్లిక్ అడ్మినిస్ట్రేషన్లో బ్యాచిలర్ డిగ్రీ
* మాస్టర్ ఆఫ్ పబ్లిక్ అడ్మినిస్ట్రేషన్, పబ్లిక్ అడ్మినిస్ట్రేషన్లో మాస్టర్స్ డిగ్రీ
* డాక్టర్ ఆఫ్ పబ్లిక్ అడ్మినిస్ట్రేషన్, డాక్టరల్ డిగ్రీ
* పరిపాలన (చట్టం), దీని ద్వారా దివాలా తీసిన సంస్థ పర్యవేక్షణలో వ్యాపారాన్ని కొనసాగించవచ్చు
* అడ్మినిస్ట్రేషన్ (బ్రిటిష్ ఫుట్‌బాల్), క్లబ్ తన అప్పులను చెల్లించలేనప్పుడు సంభవించే బ్రిటిష్ ఫుట్‌బాల్ క్లబ్ ఆర్థిక వ్యవహారాల పునర్వ్యవస్థీకరణ
* యునైటెడ్ కింగ్‌డమ్ చట్టంలో పరిపాలన

### ఇతర ఉపయోగాలు
* పరిపాలన (ప్రోబేట్ చట్టం), మరణంపై ఎస్టేట్ పరిపాలన
* డేటాబేస్ అడ్మినిస్ట్రేషన్, DBMS సాఫ్ట్‌వేర్‌ను నిర్వహించడం, నిర్వహించడం
* ఔషధ పరిపాలన, శరీరంలోకి ఒక ఔషధ పంపిణీ
* పరిపాలనా మార్గం, ఔషధ, ద్రవం, విషం లేదా ఇతర పదార్థాన్ని శరీరంలోకి తీసుకునే మార్గం
* ల్యాండ్ అడ్మినిస్ట్రేషన్, ల్యాండ్ పదవీకాల నియమాలను వర్తింపజేసే,  అమలు చేసే విధానం
* నెట్‌వర్క్ పరిపాలన, ప్రత్యేక విధానానికి అవకాశం ఇచ్చే విధంగా కంప్యూటర్ మూలకాలను అనుసందించు ప్రక్రియ
* సిస్టమ్ అడ్మినిస్ట్రేషన్, కంప్యూటర్ సిస్టమ్స్ నిర్వహణ,  నమ్మదగిన అమరిక, నిర్వహణ

## మూలాలు

## వెలుపలి లంకెలు

వర్గం:పరిపాలనా విభాగాలు
వర్గం:ప్రభుత్వం
వర్గం:సంస్థలు
బోరాన్

**బోరాన్** అనేది ఒక రసాయన మూలకం. దీని పరమాణు సంఖ్య 5. ఆవర్తన పట్టికలో దీని యొక్క చిహ్నం **B**. ఇది ఒక ఉపలోహం (మెటల్లోయిడ్) (ఇది లోహం, లోహేతర లక్షణాలను కలిగి ఉంటుంది). అధిక బోరాన్ దీని ధాతువు బోరాక్స్‌లోని రసాయన సమ్మేళనాలలో కనిపిస్తుంది. బోరాన్ ప్రకృతిలో ఊరకనే దొరకదు. ఇది సౌర వ్యవస్థలో, భూమి యొక్క క్రస్ట్‌లో సమృద్ధిగా లేని మూలకం.  రెండు రకాల బోరాన్ కనుగొనబడింది (అలోట్రోప్స్).  నిరాకార (స్ఫటికముగా ఏర్పడని) బోరాన్ ఒక గోధుమవర్ణ పొడి.  లోహ (స్ఫటికాకార) బోరాన్ నల్లగా, గట్టిగా ఉంటుంది. ఇది గది ఉష్ణోగ్రత వద్ద బలహీనమైన కండక్టర్. బోరాన్ ఆవర్తన పట్టికలో 5 వ మూలకం, ఇది భూమి యొక్క ఉపరితలం యొక్క భాగం, స్వచ్ఛమైన బోరాన్‌ను సెమీకండక్టర్ పరిశ్రమలో డోపాంట్ (విద్యుత్తుతో ఎలా ప్రవర్తిస్తుందో మార్చడానికి సెమీకండక్టర్లకు జోడించిన పదార్థం) గా ఉపయోగిస్తారు. మొక్కలు జీవించడానికి వాటిలో బోరాన్ అవసరం. జంతువుల శరీరాలలో బోరాన్ చాలా తక్కువ మొత్తంలో అవసరమవుతుంది, తద్వారా అవి చాలా ఆరోగ్యంగా ఉంటాయి. ఇది జంతువులను ఎలా ఆరోగ్యంగా ఉంచుతుందో పూర్తి వివరంగా తెలియదు. బోరాన్ ను 1808 లో సర్ హంఫ్రీ డేవీ అనే ఆంగ్ల రసాయన శాస్త్రవేత్త కనుగొన్నాడు.

బోరాన్ 2075&nbsp;°C (3767&nbsp;°F) వద్ద కరుగుతుంది, 4000&nbsp;°C (7232&nbsp;°F) వద్ద మరుగుతుంది.

## మూలాలు

వర్గం:బోరాన్
వర్గం:మూలకాలు
మంగమ్మ

**మంగమ్మ** ఒక తెలుగు పేరు.

* జోలెపాళ్యం మంగమ్మ, ఆల్ ఇండియా రేడియోలో మొట్టమొదటి మహిళా న్యూస్ రీడర్‌. 
* రాణీ మంగమ్మ (క్రీ. శ. 1689—1704) తమిళ దేశములో మధుర రాజ్యమునేలిన తెలుగు బలిజ నాయకుల వంశమునకు చెందిన మహారాణి.
----
మంగమ్మ పేరున విడుదలైన సినిమాలు:
* మంగమ్మ శపథం
* మంగమ్మగారి మనవడు

వర్గం:స్త్రీలింగ పేర్లు
రేడియం

**రేడియం** అనేది ఒక రసాయన మూలకం. దీని పరమాణు సంఖ్య 88. ఆవర్తన పట్టికలో దీని యొక్క చిహ్నం **Ra**. దీనిని మేరీ క్యూరీ, పియరీ క్యూరీ 1898 లో రేడియం క్లోరైడ్ రూపంలో కనుగొన్నారు. ఇది దాదాపు స్వచ్ఛమైన-తెలుపు రంగు గల క్షారమృత్తిక లోహము (ఆల్కలీన్ ఎర్త్ మెటల్), కానీ ఇది ఆక్సిజన్‌కు గురైనప్పుడు, ఇది త్వరగా నల్లగా మారుతుంది. రేడియం యొక్క అన్ని ఐసోటోపులు రేడియోధార్మికత కలిగివుంటాయి, ఈ కారణంగా ఇది మందమైన నీలం రంగులో మెరుస్తుంది. ఇది చీకటిలో ప్రకాశిస్తూ కనిపిస్తుంది కనుక చీకటిలో కూడా సమయం కనిపించేందుకు గడియారంలోని అంకెలకు, ముళ్ళులకు దీనిని ఉపయోగించారు. ఇంకా టార్చ్‌లైట్ వంటి వాటికి కూడా దీనిని ఉపయోగించారు, ఎందుకంటే కరెంటు పోయినప్పుడు రేడియంపూత ఉన్న టార్చ్‌లైట్ ఆపివున్నప్పటికి చీకటిలో ప్రకాశిస్తూ కనిపిస్తుంది, కనుక చీకట్లో కూడా వెంటనే లైట్ వెలిగించుకొనుటకు ఆవకాశం ఉండేది. అయితే ఇవి ఇప్పుడు నిషేధించబడ్డాయి ఎందుకంటే ఇవి రేడియేషన్ విషానికి కారణమవుతాయి.

విస్తృత ఆవర్తన పట్టికలో రెండవ గ్రూపుగా ఉన్న క్షార మృత్తిక లోహాలలో రేడియం ఆరవది. (బెరీలియం (Be), మెగ్నీషియం (Mg), కాల్షియం (Ca), స్ట్రాన్షియం (Sr), బేరియం (Ba), రేడియం (Ra))

## మూలాలు

వర్గం:రేడియం
వర్గం:మూలకాలు
గీతాంజలి చైతన్య

**గీతాంజలి చైతన్య** తెలుగు సినిమా, టెలివిజన్ నటి. బాలనటిగా సినిమాలలో నటించిన గీతాంజలి, టీవి సీరియళ్ళలో నటిస్తోంది.

## జననం - విద్యాభ్యాసం
గీతాంజలి 1999, మే 18న లోకేశ్వర్‌, అరుణ దంపతులకు హైదరాబాదులో జన్మించింది. లోకేశ్వర్ బ్యాంక్‌ ఉద్యోగి, అరుణ గృహిణి. వైజాగ్ నుండి వచ్చి హైదరాబాదులో స్థిరపడ్డారు. దూరవిద్య ద్వారా డిగ్రీ పూర్తి చేసింది. కూచిపూడి నృత్యంలో శిక్షణ పొందింది.

## సినిమారంగం
నటనపై ఆసక్తివున్న గీతాంజలి బాలనటిగా సినీ పరిశ్రమకు పరిచయమయి, మహాత్మ, మొగుడు, ఉయ్యాలా జంపాల, రేసుగుర్రం సినిమాల్లో బాలనటిగా చేసింది. భానుచందర్ కుమారుడు నటించిన *మిక్సర్ పొట్లం* సినిమలో హీరోయిన్ గా నటించింది. కానీ, ఆ సినిమా విడుదలకాలేదు.

## టీవిరంగం
*అమెరికా అమ్మాయి*, *వరూధిని పరిణయం* టీవీ సీరియల్స్‌లోనూ బాలనటిగా చేసిన గీతాంజలి, జెమినీ టీవీలో వచ్చిన అగ్నిపూలు సీరియల్‌లో తొలిసారిగా ప్రధానపాత్రలో నటించింది. ఆ తరువాత *సూర్యవంశం*, *రామ సక్కని సీత* సీరియళ్ళలో నటించింది.

## మూలాలు

## ఇతర లంకెలు
* ఫేస్బుక్ లో గీతాంజలి చైతన్య అకౌంట్
* ఫేస్బుక్ లో గీతాంజలి చైతన్య పేజీ

వర్గం:1999 జననాలు
వర్గం:జీవిస్తున్న ప్రజలు
వర్గం:టెలివిజన్ నటీమణులు
వర్గం:తెలుగు సినిమా నటీమణులు
వర్గం:కూచిపూడి నృత్య కళాకారులు
టోనర్ కార్ట్రిడ్జ్

**టోనర్ కార్‌ట్రిడ్జ్** (**Toner cartridge**, లేదా **లేజర్ టోనర్** - **laser toner**) అనేది లేజర్ ప్రింటర్ లో వినియోగించే అంతర్భాగం. టోనర్ కార్ట్రిడ్జ్‌లు టోనర్ పొడిని కలిగి ఉంటాయి, ఈ పొడి కార్బన్ పౌడర్, ఐరన్ ఆక్సైడ్ ల యొక్క మిశ్రమము. ఈ పొడి నలుపు లేదా ఇతర రంగులలో ఉంటాయి. ఈ పొడి మిశ్రమం టెక్స్ట్‌గా, చిత్రాలుగా కాగితంపై ముద్రితమవుతుంది. ప్రింటర్‌లో టోనర్ కార్ట్రిడ్జ్ నుంచి ఎలెక్ట్రోస్టాటికల్ చార్జ్డ్ డ్రమ్ యూనిట్ ద్వారా టోనర్ (పొడి) కాగితంపై తాత్కాలికంగా అంటుకుంటుంది, తరువాత ప్రింటర్‌లో ఉండే ఫ్యూజర్ యొక్క వేడికి టోనర్ కరిగి కాగితానికి గట్టిగా అతుక్కుపోతుంది. సాధారణంగా బ్లాక్ లేజర్ ప్రింటర్‌లో నలుపు రంగు టోనర్ కలిగిన టోనర్ కార్ట్రిడ్జ్ మాత్రమే ఉంటుంది. సాధారణంగా కలర్ లేజర్ ప్రింటర్‌లో నలుపు రంగు టోనర్ కలిగిన టోనర్ కార్ట్రిడ్జ్‌తో పాటు ముదురు నీలం (cyan), ఎరుపు-నీలం (Magenta), పసుపు (Yellow) రంగు టోనర్‌లు కలిగిన నాలుగు టోనర్ కార్ట్రిడ్జ్‌లు ఉంటాయి. సాధారణంగా టోనర్ కార్ట్రిడ్జ్‌ను రీఫిల్ చేసుకోవచ్చు, ఎక్కువ సార్లు దీనిని రీఫిల్ చేస్తే ప్రింటింగ్‌లో నాణ్యత తగ్గే అవకాశముంది, అలాగే ఇది చెడి పోయే అవకాశం వుంది, అందువలన ఎక్కువగా టోనర్ కార్ట్రిడ్జ్‌లను కొత్తవి కొని వేసుకుంటారు. టోనర్ కార్ట్రిడ్జ్‌లను తరచుగా ఉపయోగిస్తుండాలి, లేనిచో దీని లోని టోనర్ పాడైపోయే అవకాశముంది.

మార్చి 28, 1989 న, ఫ్రెడ్ కీన్‌కు "రీఫిల్ చేయదగిన టోనర్ కార్ట్రిడ్జ్" కోసం యునైటెడ్ స్టేట్స్ పేటెంట్ లభించింది.

## మూలాలు

వర్గం:కంప్యూటర్ ప్రింటర్లు
మరియు/లేదా

**, /లేదా** (**కూడా/లేదా**) (**And/or**) అనేది ఒక వ్యాకరణ సంయోగం.,, లేదా అనేవి రెండు వేరు వేరు పదాలు., అనే పదాన్ని ఒకటి కంటే ఎక్కువ కలయికలు ఉన్నప్పుడు ఉపయోగిస్తాము. ఉదాహరణకు కంప్యూటర్ కీబోర్డ్, కంప్యూటర్ మౌస్, ఇందులో రెండు సంగతులు ఉన్నాయి. అయితే, అనే పదాన్ని ఉపయోగించకుండా కంప్యూటర్ కీబోర్డ్, కంప్యూటర్ మౌస్ అని కూడా ఉపయోగించవచ్చు, దీనిలోనూ రెండు సంగతులు ఉన్నాయి. రాముడు, సీత, లక్ష్మణుడు ఇక్కడ ముగ్గురున్నారు, అంటే మూడు సంగతులు ఉన్నాయి. అయితే, అనే పదాన్ని ఉపయోగించకుండా సీతారామలక్ష్మణులు అని కూడా చెప్పవచ్చు, ఇక్కడ ముగ్గురున్నారు, అంటే మూడు సంగతులు ఉన్నాయి. కంప్యూటర్ కీబోర్డ్, కంప్యూటర్ మౌస్ కొంటున్నారు, అనే వాక్యంలో కంప్యూటర్ కీబోర్డ్, కంప్యూటర్ మౌస్ రెండూ కొంటున్నారని అర్థం. కంప్యూటర్ కీబోర్డ్ లేదా కంప్యూటర్ మౌస్ కొంటున్నారు, అనే వాక్యంలో కంప్యూటర్ కీబోర్డ్ లేదా కంప్యూటర్ మౌస్ లలో ఏదో ఒకటి మాత్రమే కొంటున్నారని అర్థం. కంప్యూటర్ కీబోర్డ్/కంప్యూటర్ మౌస్ కొంటున్నారు, అనే వాక్యంలో కంప్యూటర్ కీబోర్డ్, కంప్యూటర్ మౌస్ కొంటున్నారు అని ఒక అర్థం, అలాగే కంప్యూటర్ కీబోర్డ్ లేదా కంప్యూటర్ మౌస్ లలో ఏదో ఒకటి మాత్రమే కొంటున్నారని మరో అర్థం వుంటాయి., /లేదా అను పదాలు 19 వ శతాబ్దం మధ్యకాలం నుండి అధికారిక, చట్టపరమైన, వ్యాపార పత్రాలలో ఉపయోగించబడింది,, 20 వ శతాబ్దంలో విస్తృతంగా ఉపయోగించడం కనిపిస్తుంది.

* కంప్యూటర్ కీబోర్డ్, కంప్యూటర్ మౌస్ - ఇక్కడ రెండూ అని అర్థం
* కంప్యూటర్ కీబోర్డ్ లేదా కంప్యూటర్ మౌస్ - ఇక్కడ రెండింటిలో ఏదో ఒకటి మాత్రమే అని అర్థం
* కంప్యూటర్ కీబోర్డ్/కంప్యూటర్ మౌస్ ('/' ఈ గుర్తుకు అర్థం, /లేదా) - ఇక్కడ రెండూ లేదా ఏదోఒకటి అని అర్థం

## మూలాలు

వర్గం:పదజాలం
తగుళ్ళ గోపాల్

**తగుళ్ళ గోపాల్** పల్లెజీవనానికి తనదైన పదాలతో అద్దం పట్టే ఒక తెలుగు యువ కవి. ఆయన 2021 సంవత్సరానికి గాను కేంద్ర సాహిత్య అకాడమీ ‘యువ పురస్కారం’ కు ఎంపికయ్యాడు.

గోపాల్ కవితా సంకలనం "దండకడియం" సాహిత్య అకాడమీ యువ పురస్కారం కు ఎంపికయింది.

## జననం
ఈయన జనవరి 8,1992న  పాత మహబూబ్ నగర్ జిల్లా (ప్రస్తుతం రంగారెడ్డి ), మాడ్గుల మండలంలోని కలకొండ గ్రామంలో తగుళ్ళ కృష్ణయ్య, ఎల్లమ్మల దంపతులకు జన్మించాడు.

## ప్రస్తుత నివాసం - వృత్తి/ఉద్యోగం
రాజవర్థన్ రెడ్డి గారి దగ్గర ఉండి చదువుకున్నాడు.ఏడవతరగతి వరకు కలకొండలో,ఆ తరువాత APRS నాగార్జున సాగర్ లో పదవతరగతి పూర్తిచేశాడు.కల్వకుర్తిలోని ఉషోదయ జూనియర్ కళాశాలలో ఇంటర్ చేశారు.హైద్రాబాద్  నేరెడ్ మెట్ లోని జిల్లావిద్యా శిక్షణాసంస్థ ప్రభుత్వకళాశాలలో డి.ఎడ్ పూర్తి చేశాడు.వెస్ట్ మారెడ్ పల్లిలోని విద్యాకిరణ్ టెక్నో స్కూల్లో రెండు సంవత్సరాలు తెలుగు బోధించాడు. 31.12.2012 రోజున ప్రభుత్వ ఉపాధ్యాయుడిగా నియమింపబడ్డాడు.

ప్రస్తుతం వెల్దండ మండలం అజిలాపురం గ్రామంలో ఉపాధ్యాయుడిగ పనిచేస్తున్నాడు.

అంబేద్కర్ ఓపెన్ యునివర్సిటిలో డిగ్రి,పొట్టిశ్రీరాములు తెలుగు విశ్వవిద్యాలయం నాంపల్లిలో  ఎం.ఎ (తెలుగు) పూర్తి చేశాడు.

## ప్రచురితమయిన మొదటి కవిత

అమ్మ గురించిన కవిత :

"దారి తెల్వకున్నా

ఎన్నో దూరాలు దాటి 

నూనె కారిపోతున్న చట్నీ డబ్బాతో 

మా హాస్టల్ ముందు నిలబడ్డ దేవగన్నేరు పువ్వు.. అమ్మ!  

## ప్రచురితమయిన పుస్తకాల జాబితా
2016లో "తీరొక్కపువ్వు" నానీల సంపుటి రచించాడు.

2019లో పల్లెజీవనం,మానవసంబంధాల నేపథ్యంలో  "దండకడియం"కవిత్వం వెలువరించాడు.

## బహుమానాలు - బిరుదులు - గుర్తింపులు
# కేంద్ర సాహిత్య అకాడమీ యువ పురస్కారం-2021
# 2024: వచన కవిత - యువకవి విభాగంలో తెలుగు విశ్వవిద్యాలయం - కీర్తి పురస్కారం (2022)

## మూలాలు

## బయటి లంకెలు
వర్గం:కవిసంగమం కవులు
వర్గం:తెలుగు కవులు
వర్గం:1992 జననాలు
బన్నీ అండ్ చెర్రీ

**బన్నీ అండ్ చెర్రీ** 2013, డిసెంబరు 14న విడుదలైన తెలుగు చలనచిత్రం. హారున్ గని ఆర్ట్స్ పతాకంపై హారున్ గని నిర్మాణ సారథ్యంలో రాజేష్ పులి దర్శకత్వం వహించిన ఈ చత్రంలో ప్రిన్స్, మహత్ రాఘవేంద్ర, కృతి, సభా తదితరులు నటించగా, శ్రీవసంత్ సంగీతం అందించాడు.

## కథా నేపథ్యం
సాఫ్ట్‌వేర్ ఇంజనీర్ బన్నీ (ప్రిన్స్), ఉద్యోగంలేని బిటెక్ గ్రాడ్యుయేట్ చెర్రీ (మహాత్ రాఘవేంద్ర) ఇద్దరు వేర్వేరు జీవితాలను గడుపుతుంటారు. బన్నీకి వితంతువు తల్లి (సీత), చెర్రీకి టాక్సీ డ్రైవర్ తండ్రి (పోసాని కృష్ణ మురళి) ఉంటారు. బన్నీ ప్రియురాలు కావ్య (సభ), చెర్రీ ప్రియురాలు పింకీ (క్రాంతి). ఒకరోజు ప్రమాదంలో బన్నీ, చెర్రీ గాయపడతారు.  ఒకరోజు ప్రమాదంలో, బన్నీ, చెర్రీ గాయపడతారు. రక్తం గడ్డకట్టడం వల్ల శస్త్రచికిత్స చేయడం చాలా ప్రమాదకరమని భావించిన న్యూరోసర్జన్ (యండమూరి వీరేంద్రనాథ్) న్యూరాన్ల మార్పిడికోసం డాక్టర్ సక్సేనా (సుమన్) ను సంప్రదించి, వారి జ్ఞాపకాలను మార్పిస్తాడు. ఆ తర్వాత వారిద్దరి జీవితంతో ఏం జరిగిందనేది మిగతా కథ.

## నటవర్గం

* ప్రిన్స్ (కార్తీక్ - బన్నీ)
* మహత్ రాఘవేంద్ర (చరణ్ - చెర్రీ)
* కృతి (పింకీ)
* సభా (కావ్య)
* బ్రహ్మానందం (మాణిక్యం-టాక్సీడ్రైవర్)
* శంకర్ మెల్కోటే (బన్నీ బాస్)
* పోసాని కృష్ణమురళి (మెంటల్ కృష్ణ)
* సుమన్ తల్వార్ (డా. సక్సేనా)
* యండమూరి వీరేంద్రనాథ్ (న్యూరోసర్జన్)
* సీత (బన్నీ తల్లి)
* ఎల్. బి. శ్రీరామ్
* చంద్రమోహన్
* ఎస్.వి.ఆర్.
* జీవా
* గౌతంరాజు
* అపూర్వ
* సత్తన్న

## సాంకేతికవర్గం
* కథ, చిత్రానువాదం, దర్శకత్వం: రాజేష్ పులి
* నిర్మాత: హారున్ గని, రజత్ పార్థసారధి
* మాటలు: తిరుమలశెట్టి గిరీష్ కిరణ్
* నటులు: ప్రిన్స్, మహత్ రాఘవేంద్ర, కృతి, సభా
* సంగీతం: శ్రీవసంత్
* ఛాయాగ్రహణం: రవికుమార్
* కూర్పు: మోహన్-రామారావు
* పాటలు: భాస్కరభట్ల, శ్రీమణి, పోతుల రవికిరణ్, కరుణాకర్
* నృత్యం: భాను
* నిర్మాణ సంస్థ: హారున్ గని ఆర్ట్స్
* విడుదల: 14 డిసెంబరు 2013

## మార్కెటింగ్
2013, ఆగస్టు 7వ తేదీన సినీ దర్శకనిర్మాత మారుతి చిత్ర లోగోను ఆవిష్కరించగా, సినీ దర్శకనిర్మాత తేజ ఈ చిత్ర టీజర్ విడుదలచేశాడు.

## ఇతర వివరాలు
# ఈ చిత్రం బాక్సాఫీస్ వద్ద పరాజయం పొందింది.
# దర్శకుడిగా రాజేష్ కు, హీరోయిన్స్ గా కృతి, సభాలను తొలిచిత్రమిది.
# చిత్ర ప్రచారంకోసం అల్లు అర్జున్ (బన్నీ), రామ్ చరణ్ (చెర్రీ) ముద్దుపేర్లతో సినిమా పేరు పెట్టారు.
# చిత్రానికి ప్రతికూల సమీక్షలు వచ్చాయి.
## స్పందనలు
* "*ఓ అసాధారణ విషయాన్ని సామాన్య ప్రేక్షకుడికి అందించాలంటే ఎంతో హోమ్ వర్క్ చేయాలి. కానీ ఈ సినిమా చూస్తుంటే ఆడుతూ పాడుతూ… సరదా సరదాగా తీసేసినట్టుగా అనిపిస్తుంది. పోనీ నటీనటులతో అయినా ఏమైనా పరిపక్వత ఉందా అంటే అదీ లేదు. బన్ని గా ప్రిన్స్, చెర్రిగా మహత్ రాఘవేంద్ర  ఏ స్థాయిలోనూ మెప్పించలేదు. కథానాయికలో సభ కాస్త ఫర్వాలేదనిపిస్తుంది. కృతి ఓవర్ యాక్షన్ తట్టుకోవడం కష్టమే. మెమొరీ ఛేంజ్ ఆపరేషన్ గురించి యండమూరి లాంటి వ్యక్తితో చెప్పిస్తే ఆడియెన్స్ కన్వెన్స్ అవుతారని దర్శకుడి భావించాడేమో కానీ… అది సఫలం కాలేదు. సుమన్, బ్రహ్మానందం, గౌతంరాజు, పోసాని, అపూర్వ, జూనియర్ ఎస్వీయార్ వంటి వారు ఉన్నా ఆ పాత్రలు ఏమాత్రం పండలేదు. శ్రీవసంత్ సంగీతమూ సో…సో…గానే ఉంది. మొత్తం మీద ఆడియెన్స్ బ్రెయిన్ సిమ్ ను డామేజ్ చేయడానికే ఈ సినిమా తీసినట్టున్నారు దర్శక నిర్మాతలు రాజేశ్ పులి, హారున్ గని!*" - వడ్డి ఓంప్రకాశ్ నారాయణ్, ఫిల్మ్ జర్నలిస్ట్

## మూలాలు

వర్గం:2013 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:బ్రహ్మానందం నటించిన సినిమాలు
వర్గం:చంద్రమోహన్ నటించిన సినిమాలు
ఉన్నత విద్య దృవపత్రము

ఉన్నత విద్య యొక్క సర్టిఫికేట్ (Cert.H.E./CertHE) అనేది యునైటెడ్ కింగ్‌డమ్‌లో ఉన్నత విద్యార్హత.

## అవలోకనం
విశ్వవిద్యాలయం లేదా ఇతర ఉన్నత విద్యా సంస్థలో ఒక సంవత్సరం పూర్తి-సమయం అధ్యయనం (లేదా సమానమైన) లేదా రెండు సంవత్సరాల పార్ట్-టైమ్ అధ్యయనం తర్వాత సర్టిఫికేట్ ఇవ్వబడుతుంది. CertHE అనేది స్వతంత్ర తృతీయ అవార్డు, దాని స్వంత హక్కులో ఒక అవార్డు,, విద్యార్థులు వివిధ విద్యా విభాగాలలో CertHE కోసం చదువుకోవచ్చు.

CertHE అనేది స్వతంత్ర తృతీయ అవార్డు, దాని స్వంత హక్కులో ఒక అవార్డు,, విద్యార్థులు వివిధ విద్యా విభాగాలలో CertHE కోసం చదువుకోవచ్చు.. ఏదేమైనా, విశ్వవిద్యాలయాలు అండర్గ్రాడ్యుయేట్ ఆనర్స్ డిగ్రీ యొక్క మొదటి సంవత్సరంలో రెండు అర్హతలను ఏకీకృతం చేశాయి, అవి ఇప్పుడు విద్యాపరంగా సమానమైనవిగా పరిగణించబడతాయి. 2015కి ముందు, CertHE అనేది NVQ స్థాయి 4కి సమానం. కళాశాల, విశ్వవిద్యాలయాలు అండర్గ్రాడ్యుయేట్ ఆనర్స్ డిగ్రీ మొదటి సంవత్సరం రెండు అర్హతలను ఏకీకృతం చేశాయి, అవి ఇప్పుడు విద్యాపరంగా సమానమైనవిగా పరిగణించబడతాయి. 2015కి ముందు, CertHE అనేది NVQ స్థాయి 4కి సమానం.

ఒక CertHE బాహ్యంగా నియంత్రించబడదు కానీ విశ్వవిద్యాలయం ద్వారానే గుర్తింపు పొందింది. పూర్తయిన తర్వాత, విద్యార్థులు పోస్ట్‌నామినల్స్ CertHEని ఉపయోగించడానికి అనుమతించబడతారు, కొన్నిసార్లు బ్రాకెట్‌లలో కోర్సు పేరు, వారు తమ అర్హతను సంపాదించిన విశ్వవిద్యాలయాన్ని అనుసరించారు.

కొన్నిసార్లు, CertHE కలిగి ఉండటం వలన బ్యాచిలర్ డిగ్రీ యొక్క కొన్ని అవసరాల నుండి హోల్డర్‌కు మినహాయింపు లభిస్తుంది; ఉదాహరణకు, ఇది అధ్యయనం యొక్క నిడివిని ఒకటి లేదా రెండు సంవత్సరాలు తగ్గించవచ్చు లేదా అర్హతను పూర్తి చేయడానికి అవసరమైన కోర్సుల సంఖ్యను తగ్గించవచ్చు.

## ఇతర అర్హతలతో పోలిక
ఉన్నత విద్య యొక్క సర్టిఫికేట్ (CertHE) ఏదైనా స్థాయి 4 అర్హత అయిన బ్యాచిలర్ డిగ్రీ మొదటి సంవత్సరానికి సమానం.

డిప్లొమా ఆఫ్ హయ్యర్ ఎడ్యుకేషన్ (DipHE) అనేది బ్యాచిలర్ డిగ్రీ యొక్క రెండవ సంవత్సరం లేదా ఏదైనా స్థాయి 5 అర్హతకు సమానం.

## References

వర్గం:విద్య
వర్గం:విద్యా డిగ్రీలు
ప్రపంచ నవ్వుల దినోత్సవం

**ప్రపంచ నవ్వుల దినోత్సవం** ప్రతి సంవత్సరం మే నెల మొదటి ఆదివారం నిర్వహించబడుతుంది. నవ్వు ద్వారా సోదరత్వం, స్నేహం విషయంలో ప్రపంచ చైతన్యాన్ని పెంపొందించడానికి ఈ దినోత్సవం ఉద్దేశించబడింది.

## చరిత్ర
ప్రపంచ నవ్వుల దినోత్సవం మొదటిసారిగా 1998, జనవరి 10న భారతదేశంలోని ముంబైలో జరిగింది. ప్రపంచవ్యాప్తంగా నవ్వు యోగా ఉద్యమాన్ని ప్రారంభించిన డాక్టర్ మదన్ కటారియా ఈ దినోత్సవాన్ని ఏర్పాటుచేశాడు. మొద‌ట‌ జనవరి రెండవ ఆదివారం జరుపుకునే వారు. జనవరిలో చలి ఎక్కువగా ఉంటుందన్న హాస్య ప్రియులు కోరిక మేరకు లాఫ్టర్స్‌ క్లబ్‌ ఇంటర్నేషనల్‌ దీన్ని మే మొదటి ఆదివారం జ‌రుపుతూ వ‌చ్చింది. అలా మే నెల మొదటి ఆదివారం రోజున ప్రపంచవ్యాప్తంగా ఈ దినోత్సవం జరుపుకుంటున్నారు.

వ్యక్తులు తమను తాము మార్చుకోవటానికీ, ప్రపంచాన్ని శాంతియుతంగా, సానుకూలంగా మార్చడానికి అవసరమైన శక్తివంతమైన భావోద్వేగం నవ్వు ఒక్కటే. నవ్వు అనేది ఒక వ్యక్తి యొక్క ముఖ కవళికలపై, వారి భావోద్వేగాలపై ప్రభావం చూపుతాయన్న ఉద్దేశ్యంతో మదన్ కటారియా నవ్వు యోగా ఉద్యమాన్ని ప్రారంభించాడు.

## కార్యక్రమాలు
బహిరంగ ప్రదేశాల్లో ప్రజల సమావేశాలు ఏర్పాటుచేసుకొని నవ్వడమే ఏకైక లక్ష్యంగా ఈ దినోత్సవం జరుపుకుంటారు. నవ్వుల యోగా ఉద్యమం వల్ల 105కి పైగా దేశాలలో వేలాది లాఫ్టర్ క్లబ్‌లు ఏర్పాటు చేయబడ్డాయి. ప్రపంచవ్యాప్తంగా వివిధ స్వచ్ఛంద సంస్థలు అంతర్జాతీయ నవ్వుల పద్ధతులను నేర్చుకోవడంతోపాటు, ప్రపంచవ్యాప్తంగా ప్రజలను కమ్యూనిటీ సమూహాలలో చేరమని ప్రోత్సహిస్తున్నారు.

## ఇతర వివరాలు
# 1998, జనవరి 11న ముంబాయిలో నిర్వహించిన మొదటి నవ్వుల దినోత్సవానికి 15వేలమంది హాజరయ్యారు.
# విదేశాల్లో 2000, జనవరి 9న మొదటిసారిగా డెన్మార్క్ రాజధాని కోపెన్‌ హగన్‌లో నిర్వహించబడింది. సుమారు 25వేలమంది పాల్గొన్న ఈ ఉత్సవం  గిన్నీస్ ప్రపంచ రికార్డులులో నమోదయింది.
# 2004, మే 2న స్విట్జర్లాండ్ రాజధాని నగరంలో ఈ ఉత్సవంలో ఆ దేశ పార్లమెంటు చుట్టూ నవ్వుతూ ప్రదక్షిణ చేశారు.

## మూలాలు

## ఇతర లంకెలు
*ప్రపంచ నవ్వుల దినోత్సవం అధికారిక వెబ్సైట్ 
*LaughterYoga.org page 

వర్గం:దినోత్సవాలు
వర్గం:అంతర్జాతీయ దినములు
అపకేంద్రబలం

**అపకేంద్రబలం** (**సెంట్రిఫ్యూగల్ ఫోర్స్**) (**Centrifugal force**) అనేది కదిలే వస్తువును కేంద్రం నుండి దూరం చేయడానికి కారణమయ్యే శక్తి. 
సమవృత్తాకార చలనంలో ఉన్న ఒక వస్తువుపై కేంద్రం వైపు పనిచేస్తూ, భ్రమణంలో ఉన్న చట్రంలో మాత్రమే గమనించడానికి వీలైన బలాన్ని **అపకేంద్రబలం (Centrifugal force)** అంటారు. అపకేంద్ర బలం అంటే కేంద్రానికి అభిముఖంగా లాగేందుకు పనిచేసే బలం అని అర్థం. అభికేంద్ర, అపకేంద్ర బలాల పరిమాణాలు సమానం. అపకేంద్రబలం, ప్రతిచర్యాబలం కాదు.

అపకేంద్రబలమును ప్రయోగించుటకు ఉపయోగించే యంత్రమును అపకేంద్ర యంత్రం అంటారు. అపకేంద్ర యంత్రమును ఆంగ్లంలో సెంట్రిఫ్యుజ్ అంటారు.
## అపకేంద్ర యంత్రం ఉపయోగించే సందర్భాలు
* రక్తపరీక్ష చేసి ప్లేట్‌లెట్ల స్థాయిని తెలుసుకొనుటకు
* కృత్రిమ తేనెతుట్టెల నుండి తేనెను వేరు చేయడానికి
* పాలలో వెన్న శాతమును తెలుసుకోవడానికి, మజ్జిగ నుండి వెన్నను వేరుచేయడానికి

## ఇవి కూడా చూడండి
అపకేంద్ర యంత్రం
అభికేంద్ర బలం

## బయటి లింకులు
10th Physical Science అపకేంద్రబలం వీడియో

## మూలాలు

వర్గం:భౌతిక శాస్త్రం
రక్తపరీక్ష

**రక్తపరీక్ష** (**Blood test**) అనేది రక్త నమూనాపై చేసే ప్రయోగశాల విశ్లేషణ, ఇది చేయడానికి సాధారణంగా చేతి సిర నుండి హైపోడెర్మిక్ సూదిని ఉపయోగించి లేదా చేతి వేలు నుంచి ఫింగర్ ప్రిక్ ని ఉపయోగించి రక్తం సేకరిస్తారు. గ్లూకోజ్ పరీక్ష వంటి రక్త పరీక్షను చేయడానికి చేతి వేలు యొక్క చివరన ఫింగర్ ప్రిక్ ను గుచ్చుతారు, అప్పుడు వేలు నుంచి కొద్దిగా రక్తం బయటికి వస్తుంది, ఆ రక్తంలో ఉన్న గ్లోజోజ్ పరిమాణాన్ని గుర్తించడానికి గ్లూకోజ్‌ మీటర్ ని ఉపయోగిస్తారు. టైఫాయిడ్ వంటి వ్యాధి లక్షణాలను తెలుసుకొనుటకు రోగి చేతి యొక్క సిరలో హైపోడెర్మిక్ సూదిని గుచ్చి సిరంజి ద్వారా రక్తాన్ని సేకరిస్తారు, ఆ రక్తాన్ని ప్రయోగశాలలో విశ్లేషణ జరిపి వ్యాధి నిర్ధారణ చేస్తారు. అనేక వ్యాధుల నిర్ధారణకు నేడు రక్తపరీక్షలు సర్వసాధారణం. రక్తపరీక్షలకు అపకేంద్ర యంత్రం, మైక్రోస్కోపు, గ్లూకోజ్ మీటర్ వంటి పరికరాలను ఉపయోగిస్తారు.

## రక్త పరీక్ష చేయించుకొను సందర్భములు
* జ్వరం వచ్చినప్పుడు, జ్వరం వచ్చిన కారణాన్ని తెలుసుకొనుటకు రక్త పరీక్షలు జరుపుతారు.
* రక్తదానం చేసిన వారి రక్తం ఏ రక్త వర్గమునకు చెందినదో అని తెలుసుకొనుటకు
* ప్రమాదాలు జరిగినప్పుడు గాయపడిన వారికి రక్తం ఎక్కించవలసి వచ్చినప్పుడు వారికి ఏ రక్త వర్గం అవసరమో తెలుసుకొనుటకు
* కాన్పుల సమయంలో తల్లికి, బిడ్డకి రక్త పరీక్షలు చేస్తారు, కొన్ని సందర్భాలలో ఇది అత్యవసరం కూడా, మళ్ళీ కాన్పులో బిడ్డకు ఆటంకాలు కలుగకుండా కొన్ని ఇంజెక్షన్‌లు తల్లికి ఇవ్వవలసివుంటుంది.
* శస్త్రచికిత్సల సమయంలో రోగికి రక్తపరీక్ష చేస్తారు.

వర్గం:రక్త పరీక్షలు
వర్గం:వైద్య పరీక్షలు
వర్గం:రక్తం
మూలిక

ఔషధముల తయారీ కొరకు ఉపయోగించే వృక్ష భాగమును **మూలిక** అంటారు. మూలిక యొక్క బహువచనం మూలికలు. ముఖ్యంగా వీటిని నాటు వైద్యంలో ఉపయోగిస్తారు. ఒక్కొక్క మొక్కలో ఒక్కొక్క భాగం, లేదా కొన్ని భాగాలు, లేదా మొత్తం భాగం మూలికగా ఉపయోగపడుతుంది. ఎక్కువగా మూలికలను చెట్ల వేర్ల నుంచి సేకరిస్తారు. ఆధునిక వైద్యం అందుబాటులో ఉన్నప్పటికి మూలికలను ఉపయోగిస్తూనే ఉన్నారు. మూలికల వలన సైడ్ ఎఫెక్ట్‌లు రావని నమ్ముతారు. చెట్లకు మూలమైన వేర్ల నుంచి మూలికలను ఎక్కువగా సేకరిస్తారు కాబట్టి దీనికి మూలిక అని పేరు వచ్చినది. కొందరు నాటు వైద్యులు మూలికలను అడవులలో తిరిగి సేకరిస్తారు. వాటిని దంచి పొడులుగా, లేదా లేపనంగా విక్రయిస్తారు. మూలికల మందు విక్రయించే నాటు వైద్యులు వారు సేకరించిన మూలికలను కూడా ప్రదర్శిస్తారు. మూలికలతో తయారు చేసిన ఔషధములలో కొన్ని చప్పరించేవి, మింగేవి, త్రాగేవి ఉంటాయి, అలేగే లేపనంగా పూసుకునేవీ ఉంటాయి. మూలికలను రుచి కొరకు తేనె వంటి వాటితో రంగరించి లేపనంగా తయారు చేస్తారు, అందువలన మూలికల ఔషధంలో తీపిదనం వస్తుంది.

## ఇవి కూడా చూడండి
ఔషధ మొక్క

## బయటి లింకులు

*2
వర్గం:ఔషధ మొక్కలు
వర్గం:వృక్ష శాస్త్రము
గల్లా

**గల్లా** తెలుగువారిలో కొందరి ఇంటిపేరు.

* గల్లా అరుణకుమారి, భారత రాజకీయ నాయకురాలు. ఆమె భారత పార్లెమెంటు సభ్యురాలు.
* గల్లా జయదేవ్, ఆంధ్రప్రదేశ్ కు చెందిన వ్యాపారవేత్త, తెలుగుదేశం నాయకుడు. 2014 నుండి గుంటూరు లోక్‌సభ నియోజకవర్గం సభ్యుడిగా ఉన్నాడు. అతని తల్లి గల్లా అరుణకుమారి మాజీమంత్రి, 
* గల్లా రామచంద్ర నాయుడు, చిత్తూరు జిల్లాకు చెందిన ప్రముఖ వ్యాపారవేత్త. అమరరాజా బ్యాటరీస్ సంస్థ వ్యవస్థాపకుడు. ఈయన భార్య గల్లా అరుణ కుమారి మాజీ శాసనసభ సభ్యురాలు. కొడుకు గల్లా జయదేవ్ తెలుగుదేశం తరపున ఎం.పీగా పనిచేస్తున్నాడు.

## మూలాలు

వర్గం:ఇంటిపేర్లు
ప్రపంచ పత్రికా స్వేచ్ఛ దినోత్సవం

**ప్రపంచ పత్రికా స్వేచ్ఛ దినోత్సవం** (ప్రపంచ పత్రికా దినోత్సవం) ప్రతి సంవత్సరం మే 3న నిర్వహించబడుతుంది. పత్రికా స్వేచ్ఛ పరిరక్షణకు, పత్రికా స్వేచ్ఛపై అవగాహన కల్పించటానికి ఈ దినోత్సవం జరుపుకుంటారు.

## చరిత్ర
ఆఫ్రికాలోని చాలా దేశాల్లో పత్రికా స్వేచ్ఛపై ఆంక్షలు ఉండేవి. వాటికి నిరసనగా ఆఫ్రికన్‌ జర్నలిస్టులు 1991, ఏప్రిల్ 29 నుండి మే 3వ తేదీవరకు ఆఫ్రికాలోని నమీబియా దేశపు విండ్ హాక్ నగరంలో సమావేశం ఏర్పాటుచేసి, పత్రికా స్వేచ్ఛకు సంబంధించిన అనేక తీర్మానాలు వచ్చాయి.

ఆఫ్రికన్‌ జర్నలిస్టుల నిరసనగా గుర్తుగా మే 3వ తేదీని ప్రపంచ పత్రికా స్వేచ్ఛా దినోత్సవంగా జరపాలని 1993, డిసెంబరు నెలలో ఐక్యరాజ్య సమితి సర్వసభ్య సమావేశం నిర్ణయించింది.

అప్పటినుంచి ప్రతి సంవత్సరం మే 3వ తేదీన ప్రపంచ పత్రికా స్వేచ్ఛ దినోత్సవంను జరుపుకుంటున్నారు.

## ఉద్దేశ్యం
ప్రపంచవ్యాప్తంగా ఉన్న పత్రికా స్వేచ్ఛను అంచనా వేయడం, దానిని రక్షించడం. విధుల్లో ప్రాణాలు కోల్పోయిన జర్నలిస్టులకు నివాళి అర్పించడం అనేవి ప్రపంచ పత్రికా స్వేచ్ఛా దినోత్సవం లక్ష్యాలు

## అవార్డులు
కొలంబియన్‌లోని ఒక పత్రికకు ఎడిటర్‌ గా పనిచేస్తున్న గుల్లెర్మోకేనో అనే వ్యక్తిని 1986 డిసెంబర్‌ 17న డ్రగ్‌ మాఫియా హత్య చేసింది. పత్రికా స్వేచ్ఛకు స్ఫూర్తిగా ఆయన పేరుమీద యునెస్కో 1997 నుంచి ప్రతి సంవత్సరం మే 3వ తేదీన గుల్లెర్మోకేనో ప్రపంచ పత్రికా స్వేచ్ఛ అవార్డులను ఇస్తుంది.

ఎన్ని అవరోధాలు, ఇబ్బందులు ఎదురైనాకానీ పత్రికా స్వేచ్ఛకు ప్రతీకగా నిలిచిన జర్నలిస్టులకు ఈ అవార్డుతో 25,000 అమెరికన్‌ డాలర్ల నగదు బహుమతిని అందజేస్తారు.

## కార్యక్రమాలు

## మూలాలు

## ఇతర లంకెలు
*ఐక్యరాజ్య సమితి ప్రపంచ పత్రికా స్వేచ్ఛ దినోత్సవం
*యునెస్కో ప్రపంచ పత్రికా స్వేచ్ఛ దినోత్సవం
*యునెస్కో ప్రపంచ పత్రికా స్వేచ్ఛ దినోత్సవం 2014 
*జాతీయ పత్రికా దినోత్సవం

వర్గం:అంతర్జాతీయ దినములు
హిమబిందు

**హిమబిందు** (**Himabindu**) అడివి బాపిరాజు 1944లో రాసిన చారిత్రక నవల. ఇది ఆంధ్రుల చరిత్రలో శాతవాహనుల కాలానికి సంబంధించిన నవల. ప్రథమ ఆంధ్ర శాతవాహన చక్రవర్తియైన శ్రీముఖ శాతవాహనుడు, అతని కుమారుడు శ్రీకృష్ణ శాతవాహనుడు, శిల్పి సువర్ణశ్రీ, వ్యాపారవేత్త చారుగుప్తుడు, అతని తనయ హిమబిందుల చుట్టూ ఈ కథ నడుస్తుంది.

## కథ
చారుగుప్తుడు ఒక వ్యాపారవేత్త. ఆంధ్ర శాతవాహన సామ్రాజ్యానికి మూలస్థంభం వంటి వాడు. చక్రవర్తి శ్రీముఖుడికి కుడిభుజం లాంటివాడు. స్థౌలతిష్యుడు ఒక హిందూ మహర్షి. బౌద్ధమతం ప్రధానంగా గల శాతవాహన సామ్రాజ్యాన్ని రూపుమాపి ఆ పునాదుల మీద హిందూ ధర్మ సామ్రాజ్యాన్ని నెలకొల్పాలని స్థౌలతిష్యుని ఆకాంక్ష. అందుకోసం ఆయన ఎటువంటి క్రూరమైన పనులు చేయడానికైనా సిద్ధపడతాడు. చారుగుప్తునిది మరో కల. పాటలీపుత్రాన్ని జయించి తన చక్రవర్తి సకల జంబూద్వీపానికి చక్రవర్తి కావాలనీ, కూతురు హిమబిందును ఆయన కొడుకు శ్రీకృష్ణ శాతవాహనుడికిచ్చి పెళ్ళి చేసి, ఆమెను భావి సామ్రాజ్ఞిని చేయాలని కోరిక. తన మనమరాలైన చంద్రబాలను విషకన్యగా మార్చి ఆమెను ఎరవేసి శ్రీకృష్ణమహారాజును హతమార్చాలనేది స్థౌలతిష్యుని కోరిక. అందాల రాశులైన చంద్రబాల, హిమబిందు తమకు తెలియకుండానే తమ పెద్దల ఆటలో పావులైపోతారు.

స్థౌలతిష్యుడు శ్రీముఖుడి చిన్న కుమారుడైన మంజుశ్రీ అపహరణకు పథకం వేసి తాను నిర్మించబోయే హిందూ సామ్రాజ్యానికి అతన్ని చక్రవర్తిని చేయాలని చూస్తాడు. చారుగుప్తుడు, చక్రవర్తి శ్రీముఖుడు పాటలీపుత్రం మీదకు దాడి వెడలడానికి కావలసిన సొమ్మంతా సమకూరుస్తాడు. స్థౌలతిష్య మహర్షి తనకున్న ప్రజ్ఞాపాటవాలన్నీ ఉపయోగించి శాతవాహన సామ్రాజ్యాన్ని కూలదోయాలని చూస్తుంటాడు. విధి వశాత్తూ వీరివురి ఆశలు అడియాసలవుతాయి. హిమబిందు శిల్పి ధర్మనంది కుమారుడైన సువర్ణశ్రీ ప్రేమలో పడుతుంది. అతన్ని పొందడానికి తన సమస్త సంపదలూ పోగొట్టుకోవడానికి కూడా వెనుకాడదు ఆమె.

## సమీక్ష
ఈ పుస్తకం రాయడానికి రచయిత శాతవాహనుల కాలం నాటి భౌగోళిక, ఆర్థిక, సామాజిక, రాజకీయ, మతం, కళలు, యుద్ధ శాస్త్రం మొదలైన అనేక అంశాల మీద సునిశతమైన అధ్యయనం చేశాడు. చరిత్రలో పాత్రలను తీసుకుని తన కల్పనా శక్తితో నవలలుగా మలిచాడు రచయిత.

ఈ పుస్తకం చివరలో దాశరథి కృష్ణమాచార్యులు ఈ విధంగా అంటాడు.

ఆయన (అడివి బాపిరాజు) బహుముఖ ప్రజ్ఞాశాలి. ఏ నవలైనా తీసుకుని చదివితే ఆయనకు ఎన్నెన్ని విషయాలు తెలుసో అర్థమవుతుంది. తలస్పర్శిగా తెలిసిన వ్యక్తి ఆయన.

ఈ పుస్తకంలో సంగీతం, సాహిత్యం, చిత్రలేఖనం, శిల్పకళ వంటి వాటిని గురించి సవివరంగా రాశాడు రచయిత.

## ముఖ్య పాత్రలు
* శ్రీముఖ శాతవాహనుడు - ఆంధ్ర శాతవాహన చక్రవర్తి
* శ్రీకృష్ణ శాతవాహనుడు - శ్రీముఖుని కుమారుడు, భావి చక్రవర్తి
* చారుగుప్తుడు - వ్యాపారవేత్త
* హిమబిందు - చారుగుప్తుడి కూతురు
* స్థౌలతిష్యుడు - హిందూ మహర్షి
* చంద్రబాల - విషకన్యక, స్థౌల తిష్యుని మనుమరాలు
* సువర్ణశ్రీ - శిల్పి కుమారుడు
* సమదర్శి - సేనా నాయకుడు
* నాగబంధునిక - సువర్ణశ్రీ చెల్లెలు
* అమృతపాదార్హతులు - శాతవాహనుల బౌద్ధ గురువు
* వినయగుప్తుడు - చారుగుప్తుని తండ్రి
* కీర్తిగుప్తుడు - చారుగుప్తుడి మామ
* ఆనందదేవి - శ్రీముఖ శాతవాహనుడి భార్య
* ముక్తావళి - కీర్తిగుప్తుడి భార్య, యవన స్త్రీ
* ధర్మనంది - సువర్ణశ్రీ తండ్రి
* శక్తిమతీ దేవి - ధర్మనంది భార్య
* శుకబాణుడు - వేగులకు అధిపతి
* మహాబల గోండుడు - గోండు యువరాజు, సువర్ణ శ్రీ స్నేహితుడు

## మూలాలు

వర్గం:తెలుగు నవలలు
వర్గం:చారిత్రాత్మక నవలలు
వర్గం:అడివి బాపిరాజు రచనలు
డైరీ (దినచర్య పుస్తకము)

**దినచర్య పుస్తకము** (**డైరీ**) (**Diary**) అనేది ఒక వ్యక్తి తను చూసిన లేదా విన్న దాని గురించి లేదా వారు చేస్తున్న దాని గురించి ఏ రోజు జరిగిన సంఘటనలు ఆ రోజు నమోదు చేయు పుస్తకము. డైరీలు సాధారణంగా చేతితో రాస్తారు. ప్రజలు వివిధ కారణాల వల్ల డైరీలను వ్రాసేందుకు ఇష్టపడతారు, వారు తమ జీవితంలో ఏమి చేశారనే దాని గురించి తమకంటూ ఒక రికార్డు ఉంచాలని వారు కోరుకుంటారు. వారు కొన్నిసార్లు దీన్ని ప్రచురించాలనుకోవచ్చు, తద్వారా ఇతర వ్యక్తులు దీన్ని చదవగలరు. వ్యాపారం లేదా సైనిక ప్రయోజనం కోసం కొన్ని డైరీలు ముఖ్యమైనవి కావచ్చు. పాఠశాలల్లోని విద్యార్థులను తరచుగా డైరీ రాయమని అడుగుతారు. వారు ఏమి చేస్తున్నారో, వారి ఆలోచనలను వ్యక్తీకరించడానికి ఇది వారికి సహాయపడుతుంది. శామ్యూల్ పెపిస్ వంటి కొంతమంది డైరిస్ట్ గా ప్రసిద్ది చెందారు. పెపిస్ ఒక ఆసక్తికరమైన సమయంలో జీవించియున్నాడు (లండన్ యొక్క అతి పెద్ద అగ్ని ప్రమాద సమయంలో అతను జీవించి ఉన్నాడు). అతని డైరీ చదవడం ద్వారా ఆ సమయంలో లండన్ ఎలా ఉండినదో మనకు చాలా వరకు తెలిసినది. అన్నే ఫ్రాంక్ అనే ఆమె నాజీల నుండి దాక్కున్నప్పుడు ఒక డైరీ రాశారు. ఆధునిక కాలంలో ప్రజలు ఇంటర్నెట్‌లో బ్లాగులు వ్రాస్తారు. ఇది ఆధునిక రకం డైరీ. డైరీ అనే పదాన్ని జేబు డైరీకి కూడా ఉపయోగించవచ్చు: ఇది ఒక చిన్న పుస్తకం, దీనిలో ప్రజలు తమ నియామకాలను వ్రాసుకోవచ్చు, తద్వారా వారు ప్రతిరోజూ ఏమి చేయాలో గుర్తుంచుకోగలరు.

## మూలాలు

* Synonyms of diary
* The Diary of Anne Frank
* The Diary of Michael Shiner Relating to the History of the Washington Navy Yard 1813-1869

వర్గం:పుస్తకము
రొమాన్స్ (2013 సినిమా)

**రొమాన్స్** 2013, ఆగస్టు 2న విడుదలైన తెలుగు చలనచిత్రం. *డార్లింగ్* స్వామి దర్సకత్వం వహించిన ఈ చిత్రంలో ప్రిన్స్, డింపల్ చొపడా, మానస, సాయి కుమార్, భార్గవి నటించగా, సాయి కార్తీక్ సంగీతం అందించాడు. సెన్సార్ బోర్డు *ఏ* సర్టిఫికెట్ ఇచ్చింది.

## కథా నేపథ్యం
తను ప్రేమించి, జీవితం పంచుకునే అమ్మాయి ఫరఫెక్ట్ గా ఉండాలనేది కృష్ణ (ప్రిన్స్) కోరిక. తనకు పరిచయమయిన  అనూరాధ (డింపుల్) ను ప్రేమిస్తాడు. ఆమె తనకు సరైనదో కాదో తెలుసుకునే ప్రయత్నంలో కృష్ణ వేసిన ప్లాన్ రివర్స్ అయ్యి, అతన్ని ఛీ కొట్టి వెళ్లిపోతుంది. ఆ తర్వాత తన ప్రేమను కృష్ణ ఎలా గెలుచుకున్నాడు, ఆ ప్రాసెస్ లో కృష్ణకు అనూరాధ ఎలాంటి టెస్ట్ లు  పెట్టిందనేది మిగతా కథ.

## నటవర్గం

* ప్రిన్స్ (కృష్ణ)
* డింపల్ చొపడా (అను)
* మానస (లలిత)
* సాయి కుమార్ పంపన (బ్లూటూత్ బాబు)
* భార్గవి (శృతి)
* ప్రభాకర్
* సాయికృష్ణ
* వెంకీ
* హరీష్
* నిఖిల్
* శశాంక్
* అవినాష్
* రాము
* భార్గవి
* విష్ణు ప్రియ
* బిందు

## సాంకేతికవర్గం
* రచన, దర్శకత్వం: డార్లింగ్ స్వామి
* నిర్మాతలు: జి. శ్రీనివాస్ రెడ్డి, ఎస్.కె.ఎన్. శ్రీనివాస్, దాసరి మారుతి
* సంగీతం: సాయి కార్తీక్
* పాటలు: కాసర్ల శ్యామ్‌, కరుణాకర్ అడిగర్ల
* ఛాయాగ్రహణం: జె. ప్రభాకర్ రెడ్డి
* కూర్పు: ఎస్.బి. ఉద్ధవ్
* నిర్మాణ సంస్థ: గుడ్ సినిమా గ్రూప్

## విడుదల

## ఇతర వివరాలు
# డార్లింగ్, ‘రెబెల్’ సినిమాలకు మాటలు అందించిన డార్లింగ్ స్వామి ఈ సినిమాతో దర్శకుడిగా పరిచయం అయ్యాడు.
# మారుతి మీడియా హౌస్ నుంచి వచ్చిన 4వ చిత్రమిది. చిన్న బడ్జెట్ తో తీయబడింది.

## మూలాలు

## ఇతర లంకెలు

వర్గం:2013 తెలుగు సినిమాలు
వర్గం:తెలుగు ప్రేమకథా సినిమాలు
విజయనగరం జమీందారీ

thumb| విజయనగరం కోట పశ్చిమ ద్వారం. |280x280px
**విజయనగరం జమీందారీ** మద్రాసు ప్రెసిడెన్సీకి చెందిన  జమీందారీలలో ఒకటి.  1949 లో ఈ జమీందారీ ఇండియన్ యూనియన్‌లో చేరింది.  

ఈ ప్రాంతాన్ని మధ్యయుగ కాలం వరకు కుంతల్ (ప్రాచీన బనారస్) ప్రాంతానికి చెందిన వివిధ హిందూ చక్రవర్తులు పాలించారు. కళింగకు (ప్రస్తుత ఒడిశాలో ఎక్కువ భాగం) చెందిన గజపతి సామ్రాజ్యం పతనమైన తరువాత ఈ ప్రాంతాన్ని రాంచీమోర్ పాలకులు పరిపాలించారు. విజయనగరానికి చెందిన మహారాజుల పూర్వీకులు మహారాజా వీర్ ప్రతాప్ వంశానికి చెందినవారు. అంటే రాజస్థాన్‌లో పురాతన సూర్యవీర్ పాలక వంశానికి చెందిన రాజులే, విజయనగరాన్ని నిర్మించిన పూర్వీకులు కూడా.

## చరిత్ర
పూసపాటి వంశీకులు ఆంధ్రప్రదేశ్ కు చెందిన ప్రాచీన పాలక వంశం పరిచ్ఛేది వారసులు. పరిచ్ఛేదిలు హిందూ మతాన్ని ప్రోత్సహించారు. తీర ప్రాంతానికి వెళ్ళిన తరువాత వీరి కుటుంబపు పేరు పూసపాటిగా మారింది. నందిగామ తాలూకాలోని పూసపాడు గ్రామాన్ని పరిచ్ఛేది వంశానికి చెందిన పాలకుడు అమల రాజు నిర్మించాడు. ఈ సంస్థాన పాలకులు పూసాపాడు నుండి వచ్చారు, అందువల్ల వారిని పూసపాటి వారు అని పిలుస్తారు. వారు విజయనగరం నగరాన్ని స్థాపించారు, దీనికి విజయ రామరాజు పేరు పెట్టారు, దీనిని హంపిలోని విజయనగర రాజవంశం నుండి వేరు చేయడానికి దీని ఇంగ్లీషు పేరులో Z చేర్చి Vizianagaram అన్నారు. 18 వ శతాబ్దంలో జైపూర్ రాజ్యానికి చెందిన విక్రమ్ దేవ్ I కు వ్యతిరేకంగా ఉత్తర సర్కారుల బ్రిటిష్ దళాలకు సహాయం చేసిన తరువాత వారు గజపతి అనే బిరుదును పొందారు. 

1754 లో, విజయనగరంలో పాలక కుటుంబానికి చెందిన పూసపాటి విజయరామ గజపతి రాజు, ఫ్రెంచి వారితో పొత్తు పెట్టుకున్నాడు. కాని కొన్నేళ్ల తరువాత ఈ భూభాగాన్ని బ్రిటిష్ వారికి అప్పగించాల్సి వచ్చింది. ఇది 1947 లో స్వాతంత్ర్యం వరకు వారి నియంత్రణలోనే ఉంది. 

విజయనగరం కోటను సా.శ 1712–1714 సంవత్సరంలో నిర్మించారు. సాంప్రదాయకంగా ఈ కోట నిర్మాణ ప్రారంభంలో ఐదు విజయ సంకేతాలు ఉన్నాయి. ఇది దాని స్థాపకుడు 'విజయ' రామరాజు పేరు మీద నిర్మించారు. శంకుస్థాపన మంగళవారం ('జయ'వారం) నాడు చేసారు. తెలుగు వారి పంచాంగం ప్రకారం 'విజయ' నామ సంవత్సరం, దసరా ఉత్సవాల పదవ రోజున 'విజయ'దశమి రోజున శంకుస్థాపన చేసారు. 1827 లో మహారాజా విజయ రామ గజపతి రాజు III కు బ్రిటిష్ ప్రభుత్వం పలు గౌరవాలు ప్రదానం చేసింది. లార్డ్ నార్త్‌బ్రూక్ అతనికి హిస్ హైనెస్ అనే బిరుదు ఇప్పించాడు.

## ఇవి కూడా చూడండి

* పద్మనాభం యుద్ధం 
* బొబ్బిలి యుద్ధం 
* బనగానపల్లె సంస్థానం

## మూలాలు

## వెలుపలి లంకెలు
వర్గం:ఆంధ్రప్రదేశ్ సంస్థానాలు
వర్గం:విజయనగరం సంస్థానం
మార్గదర్శి

**మార్గదర్శి** (**Guide**) అనగా మార్గాన్ని చూపించేవాడు. మార్గదర్శిని ఆంగ్లంలో గైడ్ అంటారు. మార్గదర్శకుడు తెలియని లేదా తెలిసితెలియని ప్రదేశాలకు వచ్చిన ప్రయాణికులకు, క్రీడాకారులకు లేదా పర్యాటకులకు దారి చూపుచూ వారిని గమ్యస్థానికి చేరుస్తాడు. గైడు పర్యాటకులకు దారి చూపి గమ్యస్థానికి చేర్చినందుకు ఫీజు రూపంలో కొంత డబ్బును తీసుకుంటాడు.

టూరిస్ట్ గైడులు పర్యాటక ప్రదేశాలను చూపుచూ దాని చరిత్రను కూడా తెలియజేస్తారు.

## ఆదర్శ మార్గదర్శకులు
మానవుని మంచి వ్యక్తిగా పెంపొందించేందుకు మార్గదర్శకులు కారణమవుతారు. మంచిగా నడిచే జీవితంలో కష్టాలు, నష్టాలు అధికమైనప్పటికి మార్గదర్శకులు తాము నమ్మిన సిద్ధాంతాన్ని విడిచి పెట్టక అనుకున్న లక్ష్యాన్ని చేరుకుంటారు, ఇతరులకు మార్గదర్శకులు అవుతారు. మహాత్మాగాంధీ ప్రపంచానికి అహింసా మార్గాన్ని బోధించిన మార్గదర్శి. మహాత్మాగాంధీ యొక్క అహింసా సిద్ధాంతానికి అనేక మంది ప్రభావితమయ్యారు. అనేక మంది సంఘసంస్కర్తలు మానవాళికి ఆదర్శప్రాయులుగా వారి జీవితమే ఒక సందేశంగా జీవించారు.

వర్గం:వృత్తులు
వర్గం:సమాజం
హెక్టారు

**హెక్టారు** (**Hectare**) అనేది కొలవడానికి ఉపయోగించే ఒక ప్రమాణం. దీనిని తరచుగా భూమి యొక్క విస్తీర్ణమును లేదా చాలా పెద్ద భవనాలను కొలతలలో తెలుపుటకు ఉపయోగిస్తారు. ఒక హెక్టారుకు పదివేల చదరపు మీటర్లు. ఇది 2.47 ఎకరాలకు సమానం. 100 హెక్టార్లు అనగా ఒక చదరపు కిలోమీటరు. కాబట్టి 200 హెక్టార్ల విస్తీర్ణం ఉన్న పొలంలో 2 చదరపు కిలోమీటర్ల పొలాలు ఉంటాయి. హెక్టార్ అనే పదానికి 100 అరేస్ అని అర్ధం. హెక్టో అంటే 100 సార్లు అని అర్థానిచ్చే మెట్రిక్ సిస్టమ్‌ యొక్క ఉపసర్గ. ఆరె (Are) అనేది 100 చదరపు మీటర్లకు సమానమైన విస్తీర్ణానికి కొలత యొక్క మెట్రిక్ సిస్టమ్ యూనిట్. ఒక వైపు 100 మీటర్ల పొడవు కలిగిన చదరపు భూమి ఒక హెక్టార్.

* ఒక హెక్టారు = పదివేల చదరపు మీటర్లు
* ఒక హెక్టారు = 100 అరేస్
* ఒక హెక్టారు = 100 చదరపు మీటర్లు × 100 చదరపు మీటర్లు
* ఒక హెక్టారు = 2.47 ఎకరాలు
* ఒక హెక్టారు = 247 సెంట్లు (249.56 సెంట్లు)

## ఇవి కూడా చూడండి
ఎకరం

వర్గం:కొలమానాలు
తుంగభద్ర (2015 సినిమా)

**తుంగభద్ర** 2015, మార్చి 20న విడుదలైన తెలుగు చలనచిత్రం. వారాహి చలన చిత్రం పతాకంపై సాయి కొర్రపాటి నిర్మాణ సారధ్యంలో శ్రీనివాస్ కృష్ణ గోగినేని దర్శకత్వం వహించిన ఈ చిత్రంలో అదిత్ అరుణ్, డింపల్ చొపడా, సత్యరాజ్ తదితరులు నటించగా హరి గౌర సంగీతం అందించాడు.

## కథా నేపథ్యం
తాడికొండ – కర్లపూడి గ్రామాలలోని ఎమ్మెల్యే అభ్యర్థులు పైడితల్లి (కోట శ్రీనివాసరావు) – శివరామకృష్ణ (శివరామకృష్ణ). శివరామకృష్ణ అనుచరుడైన రామరాజు (సత్యరాజ్) కోట అనుచరుడైన త్రిమూర్తులు (చలపతిరావు)ను చంపేయడంతో శివరామకృష్ణ ఎమ్మెల్యే అవుతాడు. పవర్ లేకపోవడంతో కోట మరియ్యు త్రిమూర్తుల ముగ్గురు వారసులు రామరాజుపై పగ తీర్చుకోవడానికి సరైన సమయం కోసం వెయిట్ చేస్తుంటారు.

ఇలా కొద్ది సంవత్సరాలు గడిచాక.. రామరాజు అందరికన్నా ఎక్కువగా నమ్మే శ్రీను (అదిత్ అరుణ్)కి తన కూతురు గౌరీ (డింపుల్ చోపడే) వెంట ఎవరో పడుతున్నాడని, వాడి గురించి తెలుసుకొని అవసరమైతే ఫినిష్ చెయ్యమని చెప్తాడు. ఇదే టైంలో శ్రీను – గౌరీల మధ్య ప్రేమ మొదలవుతుంది. ఈ ప్రేమ వల్ల రామరాజు ఇంట్లో కొన్ని సమస్యలు వస్తాయి. అదే టైంలో రామరాజు పార్టీ ఎలక్షన్స్ లో ఓడిపోతుంది. మళ్ళీ పవర్ లోకి వచ్చిన కోట, త్రిమూర్తుల వారసులు రామరాజుని ఏం చేసారు, శ్రీను – గౌరీల ప్రేమకథలో ఏం జరిగిందనేది మిగతా కథ.

## నటవర్గం
* అదిత్ అరుణ్ (శ్రీను)
* డింపల్ చొపడా (గౌరి)
* చరణ్ దీప్ (త్రిమూర్తులు)
* సత్యరాజ్ (రామరాజు)
* కోట శ్రీనివాసరావు (పైడితల్లి)
* రవివర్మ
* సప్తగిరి
* తమ్మారెడ్డి చలపతిరావు
* పవిత్ర లోకేష్
* ధన్‌రాజ్
* కల్పలత
* గెటప్ శ్రీను
* కోట శంకరరావు
* అమంద రొసారియో

## సాంకేతికవర్గం
* కథ, చిత్రానువాదం, దర్శకత్వం: శ్రీనివాస్ కృష్ణ గోగినేని 
* నిర్మాత: రజని కొర్రపాటి 
* సంగీతం: హరి గౌర
*పాటలు: చైతన్య ప్రసాద్, రామజోగయ్య శాస్త్రి, సాహితీ గాలిదేవర
* గానం: హరి గౌర, హేమచంద్ర, కార్తీక్, లిప్సిక, ఎం.ఎల్.ఆర్. కార్తికేయన్
* ఛాయాగ్రహణం: రాహుల్ శ్రీవాస్తవ్ 
* కూర్పు: తమ్మిరాజు 
* నిర్మాణ సంస్థ: వారాహి చలన చిత్రం

## విడుదల
2015, మార్చి 20న విడుదలైన ఈ చిత్రం మిశ్రమ స్పందనలను, నెగిటివ్ రివ్యూలను అందుకుంది.

## మూలాలు

వర్గం:2015 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:కోట శ్రీనివాసరావు నటించిన సినిమాలు
వర్గం:చలపతి రావు నటించిన సినిమాలు
డెసిబెల్

thumb|ధ్వని తీవ్రతను డెసిబెల్ ప్రమాణాలలో కొలిచే పరికరం - సౌండ్ లెవెల్ మీటరు
**డెసిబెల్** (లేదా dB) అనగా శక్తి లేదా తీవ్రత యొక్క కొలతల నిష్పత్తులు. ఇది ఒక విశేషమైన విధిగా వాటిని వ్యక్త పరుస్తుంది. ఒక బెల్ అనేది 10:1 యొక్క శక్తి నిష్పత్తి,, పది డెసిబెల్ల లోకి విభజించబడింది. మూడు డెసిబెల్ల పెరుగుదల సుమారు శక్తి యొక్క రెట్టింపు ఉంటుంది. డేసిబెల్స్ ను తరచుగా టెలికమ్యూనికేషన్ సిగ్నల్స్ కొలిచేందుకు ఉపయోగిస్తారు. ఎలక్ట్రిక్ ఆడియో సిగ్నల్‌లతో, అనేక స్థావరాలతో పోలిస్తే అనేక డెసిబెల్ యూనిట్లు ఉన్నాయి. ఉదాహరణకు, dBm అనేది ఒక మిల్లీవాట్ కు సంబంధించినది. మానవులు వినగలిగే అతిచిన్న వ్యత్యాసం 0 dB, ఇది సంపూర్ణ వినికిడికి సంబంధించినది, కాబట్టి ఇది తన మనసుకు మాత్రమే తెలుస్తుంది.

## చరిత్ర
బెల్ యూనిట్‌కు అలెగ్జాండర్ గ్రాహం బెల్ పేరు పెట్టారు. ఈ యూనిట్ చాలా కఠినమైనది, డెసిబెల్ ఉపయోగించడం చాలా సంక్లిష్టమైనది, ఇక్కడ ఒక బెల్ పదితో విభజించబడింది. బెల్స్ ముందు, ట్రాన్స్మిషన్ యూనిట్ (టియు) ఉండేది.

## ఉదాహరణలు, రక్షణ
తరచుగా, వినికిడి యొక్క గ్రాహక స్థాయికి సంబంధించి శబ్దం ఎంత బిగ్గరగా ఉందో చెప్పడానికి డెసిబెల్స్‌ను ఉపయోగిస్తారు. డెసిబెల్ అనేది SI యూనిట్ కాదు. వినికిడి రక్షణపై ఏకాభిప్రాయాన్ని సూచించడానికి ఇక్కడ పట్టిక dBSPL ను ధ్వని యూనిట్లుగా ఉపయోగిస్తుంది.
శబ్దాలకు కొన్ని ఉదాహరణలు:

చెవి దెబ్బతినకుండా ఉండటానికి తగిన రక్షణను తీసుకోవచ్చు. ఈ పట్టిక ధ్వని స్థాయికి కొన్ని సురక్షిత పరిమితులను ఇస్తుంది, తద్వారా చెవులు దెబ్బతినకుండా ఉంటాయి.

## మూలాలు

వర్గం:ధ్వని
జాతీయ పత్రికా దినోత్సవం

భారతదేశంలో ప్రతి సంవత్సరం నవంబరు 16 వ తేదిన **జాతీయ పత్రికా దినోత్సవం** జరుపుకుంటారు. 

## నేపథ్యం

1956లో భారత తొలి ప్రెస్ కమిషన్ సిఫార్స్ మేరకు 1966 నవంబర్ 16 వ తేదిన ప్రెస్ కౌన్సిల్ ఆఫ్ ఇండియాను ఏర్పాటు చేయడం జరిగింది. అప్పటి నుంచి  ప్రతి సంవత్సరం నవంబర్ 16వ తేదిన జాతీయ పత్రికా దినోత్సవాన్ని జరుపుకోవడం జరుగుతుంది.

## విశేషాలు
భారతదేశంలోనే కాకుండా చాలా ప్రపంచ దేశాలలో ప్రెస్ కౌన్సిళ్ళు ఉన్నాయి. అయితే భారతదేశ కౌన్సిల్‌కు ఉన్న ప్రత్యేకత, గుర్తింపు ఏమంటే ప్రభుత్వ శాఖలపై కూడా తన అధికారాన్ని వినియోగించే అవకాశం లభించడమే.  అనేక సంవత్సరాలుగా ప్రెస్‌ కౌన్సిల్‌ పత్రికా రంగానికి ఎదురయ్యే సవాళ్లు, సమస్యల గురించి ప్రతి నవంబరు 16న సెమినార్లు నిర్వహించడం జరుగుతుంది. ఇక అంతర్జాతీయ మానవ హక్కుల ప్రకటనలోని 19 ఆర్టికల్‌కు అనుగుణంగా పాలకులు పత్రికా స్వేచ్ఛను కాపాడాలని, వారికి పత్రికా స్వేచ్ఛ ప్రాధాన్యతను గుర్తు చేస్తూ ఐక్యరాజ్య సమితి అంతర్జాతీయ పత్రికా స్వేచ్ఛా దినంగా మే 3వ తేదీని ప్రకటించడం కూడా జరిగింది.
## మూలాలు

## బయటి లింకులు
* Day Celebrations (Telugu) , దినోత్సవాలు ( సేకరణ )
*ప్రపంచ పత్రికా స్వేచ్ఛ దినోత్సవం

వర్గం:దినోత్సవాలు
వీడియో గేమ్

**వీడియో గేమ్** అంటే వీడియో స్క్రీన్‌లో ఆడే ఎలక్ట్రానిక్ గేమ్. ఈ గేమ్‌ను ఆడటానికి సాధారణంగా టెలివిజన్, కంప్యూటర్, స్మార్ట్‌ఫోన్ వంటి వీడియో తెర ఉన్న ఎలక్ట్రానిక్ పరికరాన్ని ఉపయోగిస్తారు. ఈ ఆటలలో చాలా రకాలు లేదా శైలులు ఉన్నాయి: రోల్ ప్లేయింగ్ గేమ్స్; షూటర్లు, ఫస్ట్-పర్సన్ షూటర్లు, సైడ్-స్క్రోలర్లు, ప్లాట్‌ఫార్మర్లు అనేవి కొన్ని. వీడియో గేమ్స్ సాధారణంగా CD లు, DVD లు లేదా డిజిటల్ డౌన్‌లోడ్‌లో వస్తాయి. అనేక ఆటలను ఆడటానికి గేమ్‌ క్యాట్రిడ్జ్‌లను ఉపయోగిస్తారు. ఇంట్లో వీడియో గేమ్ ఆడటానికి ఉపయోగించే ప్రత్యేక పరికరాన్ని కన్సోల్ అంటారు. వీడియో గేమ్స్ ఆడటానికి అనేక రకాల కన్సోల్లు, హోమ్ కంప్యూటర్లు ఉపయోగించబడ్డాయి. మొదటి వాటిలో కొన్ని అటారీ 2600, సెగా మాస్టర్ సిస్టమ్, 1980 లలో నింటెండో ఎంటర్టైన్మెంట్ సిస్టమ్. ఎక్స్‌బాక్స్ వన్, ప్లేస్టేషన్ 4, నింటెండో స్విచ్ అనేవి కొత్త వీడియో గేమ్ కన్సోల్‌లు. సోనీ చేత తయారు చేయబడిన ప్లేస్టేషన్ 2 అన్ని కాలాలలోనూ అత్యధికంగా అమ్ముడైన వీడియో గేమ్ కన్సోల్. సోనీ చేత తయారు చేయబడిన ప్లేస్టేషన్ 2 ఇప్పటివరకూ అత్యధికంగా అమ్ముడైన వీడియో గేమ్ కన్సోల్. ఆటలను ఆడటానికి ప్రజలు కంప్యూటర్లను కూడా ఉపయోగించవచ్చు, వీటిని కొన్నిసార్లు పిసి గేమ్స్ అని పిలుస్తారు. క్రొత్త కంప్యూటర్ల కోసం తయారు చేసిన ఆటలతో పాటు కొత్త కంప్యూటర్లు చాలా పాత కన్సోల్ ఆటలను ఆడగలవు. పాత ఆటలు డౌన్‌లోడ్ సౌలభ్యం కారణంగా అవి మొదట అమ్మకంలో ఉన్నప్పుడు కంటే ఎక్కువగా జనాదరణ పొందాయి. ప్రజలు ఎక్కడైనను పోర్టబుల్ వీడియో గేమ్స్ ఆడవచ్చు. మొబైల్ పరికరాలు (iOS లేదా Android వంటి రన్నింగ్ ఆపరేటింగ్ సిస్టమ్‌లు) కూడా ఆటలను డౌన్‌లోడ్ చేయగలవు, వాటిని పోర్టబుల్ గేమ్ మెషీన్‌లుగా మారుస్తాయి. మొబైల్ ఫోన్‌లలో చాలా ఆటలు ఉన్నాయి.

వీడియో గేమ్ ప్లేయర్స్ యొక్క పోటీలను ఎలక్ట్రానిక్ స్పోర్ట్స్ అంటారు.

2010 నుండి, వీడియో గేమ్ పరిశ్రమ యొక్క వాణిజ్య ప్రాముఖ్యత పెరుగుతోంది. ముఖ్యంగా అభివృద్ధి చెందుతున్న ఆసియా మార్కెట్లు, స్మార్ట్‌ఫోన్‌లలో మొబైల్ గేమ్స్ 
వాడకం వీడియో గేమ్ పరిశ్రమ వృద్ధికి కారణమవుతున్నాయి. 2018 నాటికి, వీడియో గేమ్స్ ప్రపంచవ్యాప్తంగా సంవత్సరానికి US$134.9 బిలియన్ల అమ్మకాలను సృష్టించాయి.

1970 ల చివరలో, 1980 ల ప్రారంభంలో బ్రిటన్లో అనేక వీడియో గేమ్ డెవలపర్లు ఉద్భవించారు.

## ఇవీ చూడండి
* గేమ్
* వివియన్ (పేపర్ మారియో)

## మూలాలు

వర్గం:వీడియో గేమ్స్
గోసంగి కులం

**గోసంగి,** భారతదేశంలో దక్షిణ భారతదేశానికి చెందిన షెడ్యూల్ కులం. వీరిని "గోసంగోళ్ళు" లేదా "గోశికొల్లు" అని కూడా పిలుస్తారు.  ఇది తెలంగాణ, ఆంధ్రప్రదేశ్ కర్ణాటక, కేరళ, తమిళనాడు, మహారాష్ట్రలలో షెడ్యూల్   కులాల జాబితాలో ఉంది. 

## విశేషాలు

## మూలాలు

## బాహ్య లంకెలు
* Kakathiya journal of historical studies, prof.S.Srinath
* *తెలంగాణలో  గనిశెట్టి రాములు, ‘చీకటి బ్రతుకుల్లో గోసంగిలు’ (2004) అనే ఒక పుస్తకం 

వర్గం:షెడ్యూల్డ్ కులాలు
అన్నే ఫ్రాంక్

**అన్నే ఫ్రాంక్** (**అన్నెలీస్ మేరీ ఫ్రాంక్**) (**Anne Frank**) 12 జూన్ 1929 న జర్మనీలోని ఫ్రాంక్‌ఫర్ట్ నగరంలో జన్మించింది. ఈమె డైరిస్ట్‌గా, సాధారణ వ్యాసకర్తగా ప్రసిద్ది చెందింది. ఈమె 15 సంవత్సరాల వయసులో మరణించింది. ఈమె రెండవ ప్రపంచ యుద్ధ సమయంలో, యూదులు అనుభవించిన నరక యాతన బాధితులలో ఒకరు. హోలోకాస్ట్‌లో మరణించిన అత్యంత ప్రసిద్ధ యూదు ప్రజలలో అన్నెలీస్ మేరీ ఫ్రాంక్ ఒకరు. ఆమ్‌స్టర్ డాంలో దాగి ఉన్న అన్నే ఫ్రాంక్ అనే ఈ 15 సంవత్సరాల బాలికను, ఆమె కుటుంబాన్ని, నాజీలు ఖైదు చేసారు. ఈ బాలిక రాసిన అన్నే ఫ్రాంక్ డైరీ ప్రపంచ ప్రసిద్ధి పొందింది. రెండవ ప్రపంచ యుద్ధ సమయంలో, యూదులు అనుభవించిన నరక యాతనకు ప్రతిబింబం ఈ డైరీ. ఈమె యుద్ధ డైరీ పేరు "ది డైరీ ఆఫ్ ఎ యంగ్ గర్ల్". ఇది చాలా నాటకాలకు, సినిమాలకు ఆధారంగా, ప్రేరణగా మారింది. ఈమె జర్మనీలోని ఫ్రాంక్‌ఫర్ట్‌లో జన్మించింది, కాని తన జీవితంలో ఎక్కువ భాగం నెదర్లాండ్స్‌లోని ఆమ్‌స్టర్‌డాం, పరిసర ప్రాంతాలలో గడిపింది. ఫ్రాంక్ జర్మనీలో జన్మించినప్పటికీ, ఈమె 1941 లో జర్మన్ పౌరసత్వాన్ని కోల్పోయింది.  డైరీ తన 13 వ పుట్టినరోజున అన్నేకి ఇవ్వబడింది. అందులో ఆమె 12 జూన్ 1942 నుండి 1 ఆగస్టు 1944 వరకు తన జీవితం గురించి రాసింది. ఫిబ్రవరి 1945 లో బెర్గెన్-బెల్సెన్‌లో టైఫస్‌ జ్వరంతో ఈమె మరణించింది, ఈమె చనిపోయేటప్పటికి ఈమెకు 15 సంవత్సరాలు మాత్రమే. ఈమె మరణం తరువాత ఈమె వ్రాసిన డైరీ ముద్రించబడినప్పుడు, ఈమె ప్రపంచంలో ప్రసిద్ధి చెందింది, నేడు ఎక్కువగా చదివిన పుస్తకాల్లో ఇది ఒకటి.  ఈ డైరీలో రెండవ ప్రపంచ యుద్ధంలో నెదర్లాండ్స్‌పై జర్మనీ ఆధిపత్యం సమయంలో ఫ్రాంక్ తన అనుభవాలను వివరించింది.

## మూలాలు

వర్గం:1929 జననాలు
వర్గం:1945 మరణాలు
స్టైరీన్

స్టైరీన్  ప్రధానంగా సింథటిక్ రసాయనం. దీనిని వినైల్బెంజీన్ Vinylbenzene , ఇథినైల్బెంజీన్ Ethenylbenzene , సిన్నమెన్ Cinnamene లేదా ఫినైల్థైలీన్ అని కూడా అంటారు. ఇది  C6H5CH = CH2 అనే రసాయన ఫార్ములా కలిగిన సేంద్రియ సమ్మేళనం ద్రవరూపంలో ఉంటే చాలా తొందరగా ఆవిరవుతుంది. నీటిలో కరగదు.ప్లాస్టిక్, సింథెటిక్ రబ్బర్ తయారీ లో వాడతారు.అధిక సాంద్రతలు తక్కువ ఆహ్లాదకరమైన వాసనను కలిగి ఉన్నప్పటికీ. స్టైరీన్ పాలీస్టైరీన్ ఇంకా అనేక కోపాలిమర్స్ కు  పూర్వగామిగా ఉంటుంది.
స్టైరీన్ ని ముడిసరుకుగా పాలిస్టీరిన్ ను తయారు చేస్తారు   రంగు లేని ఈ వాయువుకు తీయటి వాసన ఉంటుంది. దీనికి మండే స్వభావం కూడా ఉంటుంది. 
డిస్పోజబుల్ కాఫీ గ్లాస్లులను తయారుచేసేందుకు రెసిన్ అంటే ఫైబర్ గ్లాస్ ను తయారు చేసేందుకువాడతారు.ఇన్సులేషన్లు సామాన్లు, ఆటోమొబైల్ విడిభాగాలు, ప్రింటింగ్ కాట్రిడ్జిలు, ఆహారం నిల్వఉండే పాత్రలు, కార్పెట్ బ్యాకింగ్ కు వాడే ప్లాస్టిక్ , రబ్బర్ లను తయారుచేసేందుకు స్టైరీన్ అవసరం.
## ఆరోగ్య ప్రభావాలు
ఈ వాయువును పీల్చుకున్నపుడు అది వూపిరితిత్తులలోకి ప్రవేశించాక శరీరానికి అక్సిజన్ అందకుండా చేస్తుంది. ముఖ్యంగా మెదడుకు అవసరమయిన మోతాదులో ఆక్సిజన్ అందనపుడు మనిషి అపస్మారక స్థితిలోకి జారుకుంటారు కొన్ని సార్లు ప్రాణాలు పోవచ్చు ఈ వాయువు పీలిచ్చినప్పుడు అది గోంతులోని మ్యూకస్ పొర మీద పనిచేస్తుంది.దీనిప్రభావం సెంట్రల్, ఫెరిఫరల్ నర్వస్ సిస్టమ్ మీద పడుతుంది. ఎక్కవ మోతాదులో పీల్చుకున్నపుడు (376 పిపిఎమ్ 25 నిమిషాలపాటు) వాంతి వస్తున్నట్లు ఉంటుంది సరి అయిన ప్రాణవాయువు అందక స్పృహ కోల్పోతారు. ఈ గ్యాస్ ను పీల్చడం వల్ల తలనొప్పి.వినికిడి సమస్య .నీరసం. కళ్ల మంటలు వంటివి కనిపిస్తాయి ఎక్కువ సేపు ఈ వాయువుకు పీలిస్తే నరాల, శ్వాసకోశ  సంబంధిత ఇబ్బందులు వస్తాయి.ఈ స్టైరిన్ వలన కాన్సర్ రావటానికి అవకాశం వున్నది  Lymphohematopoietic క్యాన్సర్లు అంటే leukemia, lymphoma కలిగించడంతోపాటు తెల్ల రక్తకణాల జన్యుపదార్థాన్ని దెబ్బతీస్తుంది. పాంక్రియాస్, ఈసోఫేగస్ క్యాన్సర్ కూడా ఈ గ్యాస్ తెస్తుందనేందుకు కూాదా ఆధారాలున్నాయి.స్టైరీన్ ని ఒక  "తెలిసిన కార్సినోజెన్ " గా పేర్కొంటారు.యు.ఎస్. ఎన్విరాన్‌మెంటల్ ప్రొటెక్షన్ ఏజెన్సీ (ఇపిఎ) స్టైరీన్ ను "జీర్ణ వాహిక, కిడ్నీ,, శ్వాసవ్యవస్థకు ఒక అనుమానిత టాక్సిన్" గా అభివర్ణించింది.

## ఎల్జీ పాలిమర్స్‌ లో ప్రమాదం

గురువారం మే 7 2020 న  విశాఖ నగరంలోని ఆర్‌.ఆర్‌ వెంకటాపురంలోని ఎల్జీ పాలిమర్స్‌ కంపెనీ నుంచి తెల్లవారు జామున 3 గంటల సమయంలో స్టైరీన్‌ విషవాయువు లీకైంది. పరిశ్రమ నుంచి రసాయన వాయువు లీకై 3 కి.మీ మేర వ్యాపించింది. దీంతో చర్మంపై దద్దుర్లు, కళ్లలో మంటలు, శ్వాస తీసుకోవడంలో ఇబ్బందులతో స్థానికులు తీవ్ర అవస్థలు పడ్డారు. స్పృహతప్పి పడిపోవడం ఈ గ్యాస్‌ సహజ లక్షణం. నిద్రమత్తులో ఉండి వాయువు పీల్చడం వల్ల ఎక్కువ మంది అస్వస్థతకు గురయ్యారు.

## మూలాలు

వర్గం:విష పదార్థాలు
శానిటైజర్

**శానిటైజర్** అనేది, క్రిమి సంహారక రసాయన ద్రావణం ఇది  ఏదైనా సూక్ష్మక్రిములను 30 సెకన్లలోపు నాశనం చేస్తుంది.  ఇందులో ఉన్న ఆల్కహాల్ వలన వైరస్ వంటి క్రిముల మీద ఉండే కొవ్వు పొర కరిగిపోయి ఆవి చచ్చిపోతాయి 

## ఈ  రసాయనం  తయారు చేయటానికి  కావలసిన మూల పదార్ధాలు  :

* ఇథనాల్ 80%  ,
* గ్లిసరిన్ లేదా గ్లిసరాల్ 1.45% 
* హైడ్రోజన్ పెరాక్సైడ్ 0.125% 
* ఐసోప్రానాల్ లేదా ఐసోప్రొపైల్ ఆల్కహాల్ (హైడ్రోజన్ పెరాక్సైడ్) 0.125% 
* గ్లిసరిన్ (1.45%) 
* హైడ్రోజన్ పెరాక్సైడ్ 0.125% 

ఈ రసాయనాలను నిర్ణీత మొత్తంలో కలిపితే శానిటైజర్ తయారు అవుతుంది.

### హ్యాండ్‌ శానిటైజర్‌
alt=ఆల్కహాల్‌ ఆధారిత హ్యాండ్‌ శానిటైజర్స్‌|thumb|ఆల్కహాల్‌ ఆధారిత హ్యాండ్‌ శానిటైజర్
హ్యాండ్‌ శానిటైజర్‌ ఆల్కాహాల్‌ ఆధారిత, లేదా ఆల్కాహాల్‌ లేని ద్రవం. ఇది వ్యక్తిగత పరిశుభ్రతను కాపాడ్డానికి వినియోగిస్తారు. కరోనా నేపధ్యంలో చేతుల్ని పూర్తిగా శుభ్రం చేసుకోవాలని నిపుణులు సూచించారు.సాధారణంగా ఆల్కాహాల్‌తో కూడిన జెల్స్‌లో మృదుత్వాన్ని కల్గించే లేపనాలు కూడా ఉంటాయి. అందువల్ల చర్మంపై ఎలాంటి ప్రభావం పడదు. శానిటైజర్ జెల్స్‌లో 60-70 శాతం ఆల్కాహాల్‌ ఉంటుంది.

## మూలాలు
ప్రపంచ రెడ్‌క్రాస్ దినోత్సవం

**ప్రపంచ రెడ్‌క్రాస్ దినోత్సవం** ప్రతి సంవత్సరం మే 8న నిర్వహించబడుతుంది. నోబెల్ పురస్కార గ్రహీత, అంతర్జాతీయ రెడ్‌క్రాస్ సొసైటీ వ్యవస్థాపకుడు జాన్‌ హెన్రీడూన్‌ హంట్‌ జయంతి రోజున ఈ దినోత్సవం జరుపుకుంటారు.

వివిధ స‌మ‌స్య‌ల‌తో భాద‌ప‌డుతున్న వారికి ప్ర‌పంచ‌వ్యాప్తంగా  ఎంతోమంది వాలంటీర్లు, అనేక స్వ‌చ్ఛంద సంస్థ‌లు సహాయం చేస్తున్నాయి. అలాంటివారందరి గౌర‌వార్ధంగా ఈ దినోత్స‌వం ఏర్పాటు చేయబడింది.

## చరిత్ర
యుద్ధాలు, ప్రకృతి వైపరీత్యాలు జరిగినప్పుడు బాధితులను ఆదుకుని, ఆసరాగా నిలవడం కోసం ప్రత్యేకంగా "రెడ్‌క్రాస్ సొసైటీ" అనే సేవా సంస్థ ఏర్పాటయింది. అంత‌ర్జాతీయ క‌మిష‌న్ శాంతికి ప్ర‌ధాన స‌హ‌కారిగా రెడ్‌క్రాస్‌ను ప్ర‌వేశపెట్టింది.

1934లో టోక్యోలో జరిగిన 15వ అంత‌ర్జాతీయ‌స‌ద‌స్సులో రెడ్‌క్రాస్ ట్రూస్ సూత్రాలను ఆమోదించి, వాటిని ప్ర‌పంచ‌వ్యాప్తంగా అనేక ప్రాంతాకు వ‌ర్తించేలా అమ‌లుచేశారు. అంతర్జాతీయ రెడ్‌క్రాస్ సొసైటీ వ్యవస్థాపకుడు జాన్‌ హెన్రీడూన్‌ హంట్‌ జయంతిని ప్ర‌పంచ రెడ్‌క్రాస్ దినోత్స‌వంగా జ‌రుపుకునే ప్ర‌తిపాద‌న‌ 1948, మే 8న ఆమోదించబడింది. 1984లో అధికారికంగా *ప్ర‌పంచ రెడ్‌క్రాస్ రెడ్ క్రెసెంట్* దినోత్సవంగా మార్చబడింది.

## కార్యక్రమాలు
ప్ర‌పంచ‌వ్యాప్తంగా ఉన్న వాలంటీర్లు, స్వ‌చ్ఛంద సంస్థ‌లు చేస్తున్న సేవా కార్య‌క‌లాపాల‌ను ప్రోత్స‌హించ‌డానికి అంత‌ర్జాతీయ రెడ్‌క్రాస్ క‌మిటీ, దాని స‌భ్యులు ఈ దినోత్సవం సందర్భంగా వివిధ కార్య‌క్రమాలు నిర్వ‌హిస్తారు.

## ఇవీ చూడండి
* రెడ్‌క్రాస్
* అంతర్జాతీయ రెడ్‌క్రాస్ కమిటీ
* అంతర్జాతీయ రెడ్‌క్రాస్, రెడ్‌క్రెసెంట్ సంఘాల సమాఖ్య
* రెడ్‌క్రాస్, రెడ్‌క్రెసెంట్ సంఘాల జాబితా
* అంతర్జాతీయ రెడ్‌క్రాస్, రెడ్‌క్రెసెంట్ ఉద్యమ చిహ్నాల జాబితా

## మూలాలు

## ఇతర లంకెలు
* International Committee of the Red Cross: World Red Cross and Red Crescent Day
* British Red Cross 

వర్గం:అంతర్జాతీయ దినములు